**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 162. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **SVE OVO ZNAM, ALI OPET PONAVLJAM** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše različite kratke tekstove: čestitka, kratka e-poruka, pisani sastavak  – provjerava pravopisnu točnost i slovopisnu čitkost u pisanju  – piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  – piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  – piše dvotočku i zarez u nabrajanju  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRAM SE I UČIM**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti**:  Učiteljica/učitelj priprema igru asocijacije u kojoj je konačno rješenje VRSTE RIJEČI. Učiteljica/učitelj učenike potiče na ponavljanje znanja o vrstama riječi.   |  |  |  | | --- | --- | --- | | bića, stvari, pojave | opisuje | radnja | | umanjenice | kakvo je | pada | | vlastite | čije je | stanje | | jedno ili više | uz imenicu | skače | | opće | od čega je | raste | | **IMENICE** | **PRIDJEV** | **GLAGOL** | |  | **VRSTE RIJEČI** |  |   Komunikacijska situacija: Što su imenice? (vrste riječi kojima imenujemo bića, stvari, pojave, mjesta, osjećaje) Što znaš o općim, a što o vlastitim imenicama? Kako pišemo vlastite imenice? Imenice mogu imenovati nešto čega ima jedno ili dva i više. Reci jednu imenicu u jednini. Kako bi ona glasila u množini? Kako zovemo imenice koje imenuju nešto veliko, a kako imenice koje imenuju nešto malo? Koja se vrsta riječi najčešće nalazi uz imenice? Što nam izriču glagoli? Na koje pitanje odgovaraju opisni, a na koje posvojni pridjevi? | | | |  | **PID OŠ** B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.  **OSR** B. 2. 2. Razvija komunikacijske kompetencije;  B. 2. 4. Suradnički uči i radi u timu.  **UKU** A. 2. 2. 2. Primjena strategija učenja i rješavanje problema  Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 4. 4. Samovrednovanje/samoprocjena  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. KRATIMO RIJEČI**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj vadi iz torbe pismo i moli učenike za pomoć. Pojašnjava da je ujutro nađeno pismo koje nitko ne razumije te moli učenike da pažljivo poslušaju i pomognu u pojašnjavanju i pomognu pronaći vlasnika pisma.  „Dragi pr! U. sam t. ra. Danas je u š. bilo iz. Čitali smo p. i crtali pjesničke s. Na likovnom smo crtali p. Bili smo vrijedni pa nam je u. obećala da ćemo su. ići u š. na sl. Sad žurim k. M. čeka da joj iz tr. donesem 1 k kruha, 2 l ml. I 10 dg nar. Jedva čekam s. Poz, Iv.“ Slijedi analiza pisma i pronalaženje smisla i riječi u pismu. Zašto je Ivan napisao ovakvo pismo? Što je učinio pogrešno? Što su kratice? Kako kratimo mjerne jedinice, a kako opće imenice? Učiteljica/učitelj dijeli učenike u skupine. Svaka skupina dobiva pogrešno napisanu poruku (svaka skupina dobiva poruku s različitim pogreškama). Zadatak svake skupine je poruku napisati ispravno, pazeći da se napišu kratice za sve riječi koje se mogu kratiti. Slijedi analiza napisanoga. | | | |
| **3. PONAVLJANJE JE MAJKA MUDROSTI**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju, piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena; piše dvotočku i zarez u nabrajanju.  **Opis aktivnosti:**  Rad s udžbenikom. Učiteljica/učitelj može učenicima pojasniti zadatak, a zatim učenici samostalno rješavaju zadatke na 143. str. U 1. zadatku učenici trebaju riječi napisati skraćeno odnosno kratice napisati punom riječju. Kada većina učenika riješi, zadatak slijedi analiza napisanoga.  Učiteljica/učitelj kaže učenicima: Sve ste znali! Niste sve znali! Pita učenike da objasne razliku između ovih rečenica. Učiteljica/učitelj potiče razgovor o rečenicama: Što su rečenice? Kakve rečenice razlikujemo? Koja je rečenica izjavna? Koja je upitna, a koja usklična? Kako pišemo upitne rečenice? Kako pišemo riječcu li uz glagole u upitnim rečenicama? Koje rečenice su jesne? Koje su niječne? Koje niječnice znate? Kako u rečenici pišemo niječnicu ni, a kako niječnicu ne? Nabroji iznimke! Koje riječi u rečenici pišemo velikim početnim slovom?  Rad s udžbenikom. Učiteljica/učitelj pojašnjava učenicima daljnje zadatke, a učenici zatim samostalno rješavaju zadatke. U drugom zadatku treba preoblikovati jesne rečenice u niječne, a niječne u jesne. Učenici rješavaju samostalno cijelu 143. stranicu, a kada je većina gotova slijedi zajednička analiza. Učenici slušaju daljnje upute te samostalno rješavaju 144. stranicu te 1. i 2. zadatak na 145. stranici. Slijedi zajednička analiza uradaka. | | | |
| **4. PIŠEMO REČENICE**  **Ishod aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše različite kratke tekstove: čestitka, kratka e-poruka, pisani sastavak; uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima.  **Opis aktivnosti:**  Učiteljica/učitelj dijeli učenike u skupine. Svaka skupina dobiva jednu fotografiju: šume, livade, mora ili planine. Svaka skupina treba na papir zapisati sve što vide na slici. Uz svaku imenicu treba zapisati po jedan opisni i jedan posvojni pridjev i jedan ili dva glagola. Učenici trebaju sastaviti što slikovitije rečenice o fotografiji. Kada napišu sve rečenice, imenice treba podcrtati crvenom, glagole plavom, a pridjeve zelenom bojom.  Slijedi zajednička analiza napisanih rečenica. Na ploči se izlažu plakati.  PRIJEDLOG DOMAĆE ZADAĆE:  Učenici trebaju nastaviti pisati priču u udžbeniku na 145. stranici Bila jednom jedna pričljiva djevojčica... ili Bio jednom jedan šutljivi dječak... Na kraju trebaju podcrtati imenice plavom, glagole crvenom, a pridjeve zelenom bojom. | | | |