**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 163. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **STVARALAČKO PISANJE – PIŠEM I STVARAM** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše vođenim pisanjem pisani sastavak prepoznatljive trodijelne strukture (uvod, glavni dio, završetak).  – piše različite kratke tekstove: čestitka, kratka e-poruka, pisani sastavak  – provjerava pravopisnu točnost i slovopisnu čitkost u pisanju  – piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO IMAM NA GLAVI?**  **Ishodi aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta.  **Opis aktivnosti:**  Učiteljica/učitelj priprema igru asocijacije.  A B C D   |  |  |  |  | | --- | --- | --- | --- | | SLAMNATI | ZIMSKA | MOTORISTIČKA | ŠARENA | | ČAROBNJAKOV | FRANCUSKA | BICIKLISTIČKA | SVILENA | | LOVAČKI | ŠILT | SKIJAŠKA | TROKUTASTA | | KAUBOJSKI | VUNENA | RADNA | S RESAMA | | **Š E Š I R** | **K A P A** | **K A C I G A** | **M A R A M A** | | POKRIVALA ZA GLAVU | | | |   Komunikacijska situacija: Što najčešće nosite na glavi? Volite li nositi kape? Kada nosite kape? Nosi li netko iz vaše obitelji šešir? Morate li ponekad nositi kacigu? Kada? Tko najčešće nosi maramu na glavi? Znate li gdje možete kupiti neko od ovih pokrivala za glavu? Naravno, kao i mnoge druge, postoje i trgovine s kapama i šeširima.  Rad s udžbenikom: Učiteljica/učitelj potiče učenike na promatranje fotografija trgovine s kapama i šeširima na 146.str. Učenici trebaju odabrati neke, opisati ih paru iz klupe i objasniti u kojim prigodama bi ih nosila/nosio. Nakon toga trebaju razmisliti i pronaći kapu ili šešir za svakog člana svoje obitelji. Učiteljica/učitelj potiče učenike na promišljanje zašto bi baš određeni šešir nosio pojedini član obitelji. Kamo bi išao šešir s tom osobom, što bi sve mogao vidjeti, čuti, namirisati ili osjetiti? | | | |  | **PID OŠ** B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate; C. 2. 2. Razlikuje osobnu od opće dobrobiti.  **POD** A. 2. 3. Upoznaje mogućnosti razvoja karijere i profesionalnoga usmjeravanja; C. 2. 3. Prepoznaje ulogu novca u osobnome i obiteljskome životu. |
| **2. VODIM ŠEŠIR/KAPU NA PUT**  **Ishodi aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učenik potiče učenike da zamisle da u trgovinu uđe netko tko ide na put u neku daleku zemlju. Učiteljica/učitelj izrađuje tablicu koju učenici mogu precrtati u svoju bilježnicu. Učenici će u tablicu upisati što više riječi koje mogu koristiti u svojem radu. Učiteljica/učitelj upućuje učenike da će maštati i zamisliti kako bi izgledalo putovanje jednog šešira ili kape. U tablicu će upisati imenice, glagole i pridjeve koji će mu pomoći u stvaranju sastavka o putovanju jednog šešira. Učenici trebaju zamisliti kako izgleda putnik, što radi, kako izgledaju šešir ili kapa i što bi oni mogli vidjeti na putu, gdje putuju i sl. sve te riječi će zapisati u tablicu.   |  |  |  | | --- | --- | --- | | IMENICA | PRIDJEV | GLAGOL | | trgovina | velika, prostrana, prepuna | otvara, poziva | | putnik | nasmijan, znatiželjan | bira, veseli se | | šešir | smeđi, slamnati, svjetlucavi | gleda, poskakuje | | kapa | sportska, žuta, nakrivljena | okreće se, namješta | | more | plavo, uzburkano | valja, miruje | | ruža | crvena, mirisna | raste, miriši | | šuma | zelena, razigrana | čeka, miruje | | vjetar | razigran, nemiran | igra se, leprša | | pustinja | vruća, pusta | proteže se |   Učiteljica/učitelj podsjeća učenike na zaključivanje o dijelovima koje treba imati svaki sastavak. Nakon toga učiteljica/učitelj upućuje učenike da za stvaranje svoje priče mogu koristiti natuknice iz udžbenika sa 146. str.  Nekoliko učenika pripovijeda svoju zamišljenu priču o putovanju šešira ili kape. | | | |
| **3. PIŠEM O PUTOVANJU JEDNOG ŠEŠIRA ILI KAPE**  **Ishodi aktivnosti:** piše jednostavne tekstove prema zadanoj ili slobodno odabranoj temi; piše vođenim pisanjem pisani sastavak prepoznatljive trodijelne strukture (uvod, glavni dio, završetak); piše različite kratke tekstove: čestitka, kratka e-poruka, pisani sastavak; provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); piše pridjeve uz imenice da bi stvorio življu i potpuniju sliku.  **Opis aktivnosti:**  Učenici trebaju napisati sastavak na temu *Putovanje jednog šešira/Putovanje jedne kape*. Pri pisanju sastavka treba paziti na poštivanje pravopisnih pravila kao i na oblikovanje rečenica. Treba obratiti pažnju na početak rečenice (ne započinjati svaku rečenicu istom riječi). Priču pišu prema planu iz udžbenika, pomažući si riječima iz tablice. Priču pišu u crtovlje u udžbeniku. | | | |
| Samoprovjera: Učiteljica/učitelj podsjeća učenike da pročitaju sastavke u sebi i otklone eventualne pogreške. Učenici mogu stvoriti zajedničku galeriju najljepših rečenica. Smatra li neki učenik da je neka rečenica iz njegovog sastavka izvrsna, slikovita ili po nečemu posebna piše ju markerom na papir GALERIJA. Na kraju nekoliko učenika sjeda na autorski stolac i ostalima čita svoj uradak. | | | |