**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 165., 166. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **PONAVLJANJE JEZIČNIH SADRŽAJA 3. R.** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  – piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  – piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima  – prepoznaje ogledne i česte umanjenice i uvećanice  – razlikuje jesnu i niječnu rečenicu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI REČENIČNI ZNAK!**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj izgovara rečenice različitom intonacijom. Učenici slušaju rečenice i zaključuju koji rečenični znak treba biti na kraju rečenice: točka, upitnik ili uskličnik.  Primjeri rečenica: Kako ste danas? Bliži se kraj 3. razreda, jeste li sretni? Ja sam žalosna i sretna. Svi ćete mi nedostajati. Veselim se jer ćete se odmoriti. Nemojte biti tužni! Uživajte u praznicima!  Komunikacijska situacija: Jeste li s lakoćom odredili koja je rečenica kakva? Kako ste mogli s lakoćom odrediti koji rečenični znak dolazi na kraju koje rečenice. Koje rečenične znakove znaš? Kako se zove rečenica kojoj je na kraju upitnik, uskličnik, točka? Što su upitne rečenice? Što nam kazuju usklične rečenice? Što izražavaju izjavne rečenice? | | | | Modul: Hrvatski jezik i komunikacija [**Jedinica: Ponavljanje na kraju trećeg razreda**](https://hr.izzi.digital/DOS/4218/19409.html) | **UKU** B. 2. 2. Praćenje: Na poticaj učitelja učenik prati svoje učenje i napredovanje tijekom učenja;  B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi;  B. 2. 2. Razvija komunikacijske kompetencije; B. 2. 4. Suradnički uči i radi u timu. |
| **2. SLOŽI SLIKU, NAPIŠI REČENICU**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Učenici su podijeljeni u skupine.Svaka skupinadobiva drugačiju slagalicu, ilustraciju koja prikazuje dječje aktivnosti ljeti, izrezanu u manje dijelove. Zadatak je složiti slagalicu, promotriti ju i napisati ispod ilustracije tri kratke rečenice: izjavnu, upitnu i uskličnu. Učenici trebaju na kraju svake rečenice istaknuti rečenični znak crvenom bojicom. Nakon završetka skupnog rada, slijedi prezentacija i analiza rada. | | | |
| **3. ZNAM ODREDITI TOČAN ZNAK**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; pažljivo i uljudno sluša sugovornika ne prekidajući ga u govorenju; u govornim situacijama samostalno prilagođava ton, intonaciju i stil.  **Opis aktivnosti:**  Učenici su i dalje u skupinama. Učiteljica/učiteljima pripremljene kartice s napisanim rečenicama, ali bez rečeničnog znaka.Na zadani znak jedan učenik iz svake skupine uzima jednu karticu, dolazi do svoje skupine i čita je ostatku skupine. Svaki učenik iz skupine zapisuje rečenicu u svoju pisanku i stavlja rečenični znak. Kada se potroše sve kartice, učenici po skupinama analiziraju svoje rečenice, odabiru točne i predstavljaju ostalim skupinama. Učiteljica/učitelj broji točne rečenice za svaku skupinu i i proglašava pobjednika. | | | |
| **4. JESAM – NISAM, ZNAM – NE ZNAM**  **Ishod aktivnosti:** u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; razlikuje jesnu i niječnu rečenicu.  **Opis aktivnosti:**  Učiteljica/učitelj izgovara rečenice: Sve ste naučili! Niste sve naučili! Potiče komunikacijsku situaciju: Koja je razlika među ovim rečenicama? Koja rečenica je jesna, a koja niječna? Kako ste to prepoznali? Kako tvorimo niječne rečenice? Kako pišemo niječnicu ne uz glagol? Koji glagoli su iznimka? A kako pišemo niječnicu ni uz glagol?  Učenici u paru u klupi osmišljavaju jesne i niječne rečenice. Prvo jedan učenik iz para izgovara jesnu rečenicu, a drugi je pretvara u niječnu i zapisuje u pisanku, a zatim obrnuto. Kada svi završe, provjerava se točnost u radu. | | | |
| **5. PIŠEM PO DIKTATU**  **Ishod aktivnosti**: u govornim situacijama samostalno prilagođava ton, intonaciju i stil;piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena.  **Opis aktivnosti:**  Učiteljica/učitelj potiče komunikacijsku situaciju u kojoj će provjeriti znanje pisanja velikog slova: Što smo naučili o velikom početnom slovu u rečenicama? Kako pišemo imena naselja? Kako se pišu imena ulica i trgova? Što se još u rečenici piše velikim početnim slovom?  Učiteljica/ učitelj priprema nekoliko rečenica koje će učenici pisati po diktatu i tako će provjeriti jesu li ostvarili određene ishode.  Primjer diktata: Ivan će ljetovati kod bake i djeda u Svetom Filipu i Jakovu. Tamo ima dobrog prijatelja Jana koji mu često priča o Svetom Martinu na Muri. Često idu po sladoled u Ulicu Ivane Brlić-Mažuranić ili u slastičarnicu na Cvjetnome trgu. Dogovaraju se da će sljedeće godine posjetiti Nacionalni park Plitvička jezera i jezero Kozjak.  Nakon što učenici zapišu diktat, provjeravaju točnost napisanoga. | | | |
| **6. MALO I VELIKO**  **Ishod aktivnosti:** točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); prepoznaje ogledne i česte umanjenice i uvećanice.  **Opis aktivnosti:**  Učiteljica/učitelj pripremi za svakog učenika karticu na kojima piše s jedne strane č, a s druge ć i karticu na kojoj piše s jedne strane ije, a s druge je, te karticu na kojoj je i č i ć. Učiteljica/učitelj jasno izgovara riječi u kojima se čuju glasovi č ili ć ili skupine glasova ije ili je, a učenici trebaju podići karticu s odgovarajućim slovom, tj. glasom koji su čuli u izgovoru.  Npr:ručak, kuća, večera, priča, svijeća, čamac, leptirić ,sličica, vrapčić, ključić, prozorčina, vjetar, vjetrić, cvijet, cvjetić, svijeća, zvijezda, dječačić, pjesma, vjenčić… Nakon igre, učiteljica/učitelj ponovno izgovara riječi, a učenici ih pravilno zapisuju u pisanku.  Učiteljica/učitelj potiče komunikacijsku situaciju: Koja vrsta riječi su bile sve izgovorene riječi? Što su imenice? Usporedi imenice: zvijezda, zvjezdica, zvjezdurina. Što se događa s glasovnim skupom ije i je u uvećanicama i umanjenicama?  Učiteljica/učitelj ima lopticu i dobacuje učeniku zadajući prvu imenicu, npr. olovka, učenik kojem je loptica dobačena izgovara umanjenicu zadane imenice, dodaje lopticu drugom učeniku, a on izgovara uvećanicu. Sljedeći učenik zadaje imenicu i dobacuje loptu sljedećem koji izgovara umanjenicu, pa uvećanicu i tako redom dok se ne izredaju svi učenici.  **7. SAMI PIŠEMO**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena; uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima; prepoznaje ogledne i česte umanjenice i uvećanice; razlikuje jesnu i niječnu rečenicu.  **Opis aktivnosti:**  Učiteljica/učitelj priprema nastavni listić sa sadržajima za ponavljanje 3. razreda. Učiteljica/ učitelj može učenicima objasniti pojedine zadatke, a zatim učenici samostalno rješavaju zadatke.  Nakon što većina riješi, slijedi zajednička analiza. | | | |

Primjer listića:

|  |
| --- |
| PONAVLJANJE SADRŽAJA 3. RAZREDA   1. Prepiši pisanim slovima ove rečenice. Pazi na veliko početno slovo.   FILIP JE JUČER POSJETIO ZAGREB, GLAVNI GRAD REPUBLIKE HRVATSKE. BIO JE U TEHNIČKOM MUZEJU. U PLANETARIJU JE SLUŠAO O ZVIJEZDI SJEVERNJAČI, KUMOVOJ SLAMI I VELIKOM MEDVJEDU KOJI VUČE MALA KOLA. BILA JE SPOMENUTA ZAGREBAČKA GORA I RIJEKA SAVA. NA POVRATKU JE PROŠETAO TRGOM BANA JOSIPA JELAČIĆA.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. U rečenicama podcrtaj imenice crvenom, a glagole plavom bojom. Potom ih napiši u niječnom obliku:   Kralj živi u dalekoj zemlji. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kraljica zna igrati šah. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Princ i princeza imaju čarobnog patuljka.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Nadopuni riječi upisujući Č ili Ć tamo gdje je potrebno.   rije \_\_\_ u \_\_\_ enici \_\_\_ itanka cvjeti \_\_\_ povr \_\_\_ e sre \_\_\_ a djevoj \_\_\_ ica sendvi \_\_\_   1. Nadopuni riječi upisujući IJE ili JE tamo gdje treba.   sv \_\_\_ t cv \_\_\_ t zv \_\_\_ ezda p \_\_\_ sma v \_\_\_ tar vr \_\_\_ me gn \_\_\_ zdo cv \_\_\_ tić   1. U rečenicama podcrtaj imenice, glagole i pridjeve.   Ribe plivaju plavim morem.  Leptir sjedi na žutom cvijetu.  Kukci glume u šumskoj predstavi.  Pčele i ose plešu proljetni ples.   1. Napiši umanjenice i uvećanice od sljedećih imenica:   UMANJENICE UVEĆANICE    svijet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  cvijet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  ptica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  zvijezda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. U rečenicama pronađi mjerne jedinice. Napiši ih kraticama na crtu.   U trgovini trebam kupiti 1 litru mlijeka i 30 dekagrama šunke, 50 grama badema i 25 decilitara bučinog ulja za salatu. Na tržnici trebam kupiti 1 kilogram krumpira. Za to mi treba 45 minuta.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |