**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 17. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Samovrednovanje** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO TREBAM NAUČITI?**  **Ishod aktivnosti:** učenik u komunikacijskim situacijama otvara i potiče dijalog; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi, pretpostavlja značenje riječi na temelju sadržaja teksta i upotrebljava ih.  **Opis aktivnosti:**  Učiteljica/učitelj može djeci pročitati dijelove ishoda koje treba dostići u planiranom periodu.  Jeste li zapamtili što ćete sve učiti? (Nekoliko učenika prisjeća se i kazuje što će raditi.) Uočavaju da mnogo toga već znaju i pretpostavljaju da će svoje znanje proširiti.  **2. PROCJENJUJEM KOLIKO ZNAM**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pojašnjava i popravlja razumijevanje pročitanoga teksta čitajući ponovo tekst;pronalazi važne podatke u tekstu.  **Opis aktivnosti:**  Učenici trebaju samostalno pročitati ishode u tablici i procijeniti tj. staviti plus u jedan od stupaca: samostalno, mogu bolje ili trebam pomoć.  Što ti se od navedenog čini najteže? Za koji ishod misliš da ga je najlakše dostići?  **3. KAKVA JE SITUACIJA U RAZREDU?**  **Ishod aktivnosti:** učenik u komunikacijskim situacijama otvara i potiče dijalog; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može istu tablicu nacrtati na ploču ili projicirati pomoću projektora te u nju upisati rezultate razreda (u svaki stupac određeni broj učenika).  Npr.     |  |  |  |  | | --- | --- | --- | --- | |  | SAMOSTALNO | MOGU BOLJE | TREBAM POMOĆ | | Pišem veliko početno slovo. | 8 | 14 | 5 | | Opisujem  predmete. | 12 | 7 | 8 | | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **OSR** A. 2. 3. Razvija osobne potencijale. |