**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 167. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **PISANA PROVJERA – JEZIK ZAVRŠNI** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – točno izgovara ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i*  – služi se novim riječima u skladu s komunikacijskom situacijom i temom  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  - piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  – piše dvotočku i zarez u nabrajanju  – provjerava pravopisnu točnost i slovopisnu čitkost u pisanju  – piše ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i* (umanjenice, uvećanice, zanimanja)  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima  – prepoznaje ogledne i česte umanjenice i uvećanice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVIMO**  **Ishodi aktivnosti**: točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; služi se novim riječima u skladu s komunikacijskom situacijom i temom; prepoznaje glagole i pridjeve na oglednim primjerima.  **Opis aktivnosti:**  Učiteljica/učitelj pita učenike što su sve naučili iz jezika u trećem razredu: Koje vrste riječi ste upoznali do sada? Učenici nabrajaju nekoliko imenica, glagola i pridjeva. Koje znakove koristimo pri nabrajanju? Kojim riječima se dodaju pridjevi? Na koja pitanja odgovaraju ? Koji se pridjevi pišu velikim početnim slovom? Što su umanjenice i uvećanice? Što izričemo glagolima? Možemo li sve riječi kratiti? Koje kratice razlikujemo i kako ih pišemo? Kako pišemo imena voda i uzvisina, a kako imena naseljenih mjesta? Odlično ste sve naučili! Niste se baš trudili! Koja je razlika između ovih rečenica? Na što moramo paziti kad pišemo niječne rečenice? | | | |  | **UKU** C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije.  **OSR** A. 2. 2. Upravlja emocijama i ponašanjem; A. 2. 3.Razvija osobne potencijale; C. 2. 2. Prihvaća i obrazlaže važnost društvenih normi i pravila.  **GOO** A. 2. 1. Ponaša se u skladu s ljudskim pravima u svakodnevnom životu. |
| **2. NAUČILI SMO**  **Ishodi aktivnosti:** uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima; prepoznaje ogledne i česte umanjenice i uvećanice; provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); odgovara na pitanja o pročitanome tekstu; pronalazi važne podatke u tekstu; pronalazi i objašnjava podatke u grafičkim prikazima.  **Opis aktivnosti:**  Učiteljica/učitelj dijeli učenicima pisane ispite A i B skupine. Upućuje ih da se potpišu na ispite i napišu datum pisanja ispita. Učenici kratko pregledavaju zadatke i pitaju ako im neki zadatak nije jasan. Učiteljica/učitelj usmjerava učenike na pozorno čitanje zadataka i pažljivo rješavanje. Učiteljica/učitelj upućuje učenike da svakako provjere rješenja nakon pisanja.  Ako netko ranije završi pisanje ispita i provjeri što je napisao, može čitati dječje časopise ili knjige koji se nalaze u učionici. | | | |
| **3. KVALITATIVNA I KVANTITATIVNA ANALIZA**  Učiteljica/učitelj nakon ispravljanja ispita provodi kvalitativnu (unosi u tablicu podatke o tome kako su učenici riješili pojedini zadatak – postotak riješenosti pojedinog zadatka) i kvantitativnu analizu (unosi podatke o broju bodova i ocjeni za svakog učenika, odnosno postotak riješenosti za ispit u cjelini). | | | |