**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 168. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNIŽEVNOST I STVARALAŠTVO | | | | |
| NASTAVNI SADRŽAJ: | **KONAČNO LJETO - NOSTALGIJA** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  **OŠ HJ A. 3. 6. Učenik razlikuje uporabu zavičajnoga govora i hrvatskoga standardnog jezika s obzirom na komunikacijsku situaciju.**  – uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  –koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ANAGRAMI**  **Ishod aktivnosti**: razlikuje svakodnevne komunikacijske situacije; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema anagrame:ŽNJEAČ (čežnja), TSEJA (sjeta), GUAT (tuga), SĆAJENJA (sjećanja). Kada učenici riješe anagrame, učiteljica/učitelj potiče komunikacijsku situaciju: Na što pomisliš kada čuješ riječi čežnja, sjeta, tuga, sjećanja? Kako se tada osjećaš? Što izazivaju te riječi kod tebe? Što nam se bliži? Čemu se najviše veseliš na ljetnim praznicima? Što ili tko će ti nedostajati? Kako nazivamo jednom riječju kada ti nedostaje dom, prijatelji, obitelj, prošla vremena (nostalgija)? Kada se kod tebe javlja nostalgija i za čim? | | | | [**Zvučna čitanka - Nostalgija**](https://hr.izzi.digital/DOS/4218/20040.html#block-366457) | **GOO** A. 2. 1. Ponaša se u skladu s ljudskim pravima u svakodnevnom životu.  **UKU** A. 2. 4. 4. Kritičko mišljenje  Učenik razlikuje činjenice od mišljenja i sposoban je usporediti različite ideje.  **OSR** B. 2. 2. Razvija komunikacijske kompetencije.  **ZDR** A. 2. 2. B.  Primjenjuje pravilnu tjelesnu  aktivnost sukladno svojim sposobnostima, afinitetima i  zdravstvenom stanju; B. 2. 3. A.  Opisuje zdrave životne navike.  B. 2. 3. B. Nabraja i opisuje rizike koji dovode do razvoja ovisničkih ponašanja. |
| **2. ČITAMO PRIČU**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; prepričava poslušani tekst; izdvaja nepoznate riječi, pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta.  **Opis aktivnosti:**  Učiteljica/učitelj govori upute prije čitanja priče: Poslušaj pozorno priču Ratka Bjelčića *Nostalgija* i odgovori na pitanje: Hoće li učenicima nedostajati nastava?  Učiteljica/učitelj odabire nekoliko boljih čitača koji čitaju priču. Nakon slušanja priče, učenici odgovaraju na postavljeno pitanje i iznose svoj doživljaj priče. (Neće svima, nekima nedostaju ritmika, užina, veliki odmor, a nekima prijatelji.) | | | |
| **3. RAZGOVARAMO O PRIČI**  **Ishod aktivnosti:** iskazuje misli i osjećaje nakon čitanja književnoga teksta; prepoznaje temu književnoga teksta; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učitelj pitanjima uvodi učenike u sadržajnu analizu priče: Ima li u priči nepoznatih riječi? Ukoliko ima, učiteljica/učitelj potiče učenike da iz sadržaja priče zaključe značenje nekih riječi. Tko je prvi žalosno uzdahnuo? Zašto je Irena bila žalosna? Što je učiteljica pitala učenike? O čemu je Ratko razmišljao? Kamo Ratko odlazi istoga dana? Pročitaj kako će provoditi ljeto. Što je ipak Ratko glasno rekao, što će mu nedostajati? Što će nedostajati ostalim učenicima? Čiji je odgovor nasmijao cijeli razred? Što je Irena rekla što će njoj nedostajati? Objasni. Kako se osjećao Ratko u tom trenutku? Kako su reagirali ostali učenici? Zašto su se smijali? Je li to bilo lijepo od njih? Što je Ratko pomislio, zašto će nedostajati Ireni? Je li to bilo točno? Zašto će joj u stvari Ratko nedostajati? Bi li ti isto pomislio kao i Ratko da ti je neka prijateljica rekla da ćeš joj nedostajati? Objasni. Što misliš kako se Ratko osjećao na kraju, kada je Irena objasnila zašto će joj Ratko nedostajati? Je li Irena dobro postupila? Objasni svoje mišljenje.  Učiteljica/učitelj može zapisati na ploču, a učenici u pisanke naslov priče i ime pisca. | | | |
| **4. MOJI PRAZNICI**  **Ishod aktivnosti:** prepoznaje i izdvaja temu književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom.  **Opis aktivnosti:**  Učenici čitaju tekst tako da svaki učenik čita jednu rečenicu, a prilikom čitanja trebaju paziti na točno intoniranje riječi kao i prepoznavanje rečeničnih znakova.  Komunikacijska situacija: Koja je tema ove priče? Koji se likovi spominju u priči? Što možeš zaključiti o Ireni iz priče? Koje osobine uočavaš? Koje su Ratkove osobine? Što saznajemo o Jasni? Što će njoj nedostajati? Kome će još nedostajati ritmika? Što misliš zašto će baš Buci nedostajati užina? Što saznajemo o Nataliji? Što znači da je učiteljičina ljubimica? Što mislite imaju li učiteljice svoje ljubimce? Zašto ne? Gdje se i u koje vrijeme odvija priča?  Hoćete li vi na sličan način provesti svoje ljetne praznike? Kako provodiš vrijeme kada nema nastave? Nedostaje ti li nastava, učiteljica/učitelj, prijatelji ili nešto drugo? Objasni. S kime se najviše družiš? Koliko vremena provodiš pred računalom ili igraćim konzolama? Koje igre igraš vani? Što sve možeš raditi vani? Ispričaj što gledaš na televiziji. Što misliš kako je kvalitetnije i bolje provoditi slobodno vrijeme? Što možeš raditi u kući, a da nije igranje igrica? Što mislite zašto su neke riječi u priči podcrtane? Pročitaj ih. Koje bi književne riječi trebale pisati umjesto napisanih riječi? | | | |
| **5. ZNAM, HOĆU, MOGU**  **Ishod aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; pronalazi važne podatke u tekstu; piše jednostavne tekstove prema zadanoj ili slobodno odabranoj temi.  **Opis aktivnosti:**  Rad s udžbenikom: Učenici rješavaju zadatke na 146. stranici. Učiteljica/učitelj može pročitati i pojasniti svaki zadatak, a učenici ih zatim samostalno rješavaju. Učenici usmeno odgovaraju na pitanja i uspoređuju svoje odgovore. U prvom zadatku trebaju spojiti crtom što će kome nedostajati. U drugom zadatku trebaju ispisati iz priče riječi koje su podcrtane i napisati njihovo značenje, a u trećem zadatku opisati svoj idealan ljetni dan. U posljednjem zadatku učenici trebaju u tortni grafikon uvrstiti aktivnosti kojima se bave tijekom ljetnih dana. Svaku aktivnost trebaju označiti zadanom bojom. Učiteljica/učitelj upućuje učenike u izradu tortnog grafikona. Ponavljaju da se tortni grafikon izrađuje u krugu, dobiva se oblik kruga, a učenici trebaju bojama popuniti krug tako da najveći dio bude obojan bojom koja prikazuje aktivnost kojom se najviše bavi.  Nakon što je većina učenika riješila zadatak, provjerava se točnost. | | | |
| **6. REČENICA PO REČENICA, PRIČA**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:** Učiteljica/učitelj učenike dijeli u skupine prema interesu što će raditi tijekom ljetnih praznika. Svaka skupina dobiva jedan papir i jednu olovku. Učenici se rasporede u skupini kako će redom pisati. Učiteljica/učitelj upućuje učenike da u skupini pišu što će raditi tijekom ljetnih praznika. Prvi učenik napiše jednu rečenicu i presavije papir tako da sljedeći učenik smije vidjeti samo posljednju riječ iz rečenice. Učenici tako pišu dok svi ne napišu po jednu rečenicu. Kada svi završe, čitaju se priče svih skupina. | | | |
| **NA PLOČI JE:**  **Nostalgija**  **Ratko Bjelčić**  Tema: djeca u razredu razgovaraju što će kome nedostajati tijekom ljetnih praznika  Glavni likovi: Irena – marljiva, odgovorna, šaljiva  Ratko – zaigran, neodgovoran, posramljen  Sporedni likovi: učiteljica, Jasna, Lorena, Buco, Natalija  Vrijeme radnje: kraj nastavne godine  Mjesto radnje: učionica  Ljeti slobodno vrijeme najčešće provodim… | | | |