**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 171. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **STVARALAČKO PISANJE – ljetne teme po izboru učenika** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše vođenim pisanjem pisani sastavak prepoznatljive trodijelne strukture (uvod, glavni dio, završetak)  – piše različite kratke tekstove: čestitka, kratka e-poruka, pisani sastavak  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima  – prepoznaje ogledne i česte umanjenice i uvećanice  – razlikuje jesnu i niječnu rečenicu  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VRUĆA OLOVKA**  **Ishodi aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj upućuje učenike u aktivnost pod nazivom *Vruća olovka*. Svaki učenik na komad papira zapisuje sve što mu padne na pamet, svoje misli na temu ŠTO VOLIM RADITI LJETI. Učenici ne moraju paziti na redoslijed događaja, na pravopisna pravila pišu 10-ak minuta misli i ideje koje im naviru.  Nekoliko učenika, po želji, čita svoje zapise.  Učiteljica/učitelj provodi kratku analizu napisanih ideja: Jesu li sve priče stvarne? Moraju li priče uvijek biti stvarne? O kojim događajima ste najviše pisali? Tko sve sudjeluje u događajima? | | | |  | **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4.  Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate; C. 2. 2. Razlikuje osobnu od opće dobrobiti. |
| **2. STVARAM PLAN PRIČE**  **Ishodi aktivnosti:** razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak; pripovijeda događaje nižući ih kronološki; služi se novim riječima u skladu s komunikacijskom situacijom i temom; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima; prepoznaje ogledne i česte umanjenice i uvećanice; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj komunikacijskom situacijom navodi učenike na stvaranje plana priče: Što nam je važno prije pisanja sastavka? Što sve moramo imati u planu sastavka? Što nam je prvo važno znati? Prvo moramo osmisliti o čemu želimo pisati. Možemo pisati o stvarnom događaju. Kakvi su likovi i događaji u takvom pisanju? Ukoliko pišemo o nestvarnom događaju, kakvi su tada likovi i događaji? Da biste lakše pisali, svatko će sebi izraditi svoj plan pisanja priče. Prvo razmislite o temi o kojoj ćete pisati, zatim odlučite tko će vam biti glavni lik i koje su njegove osobine. Odredite gdje se radanja događa i kada. Osmislite što se događa u uvodu, što u glavnom dijelu, a što u zaključku. O čemu pišemo u uvodu? Koliko rečenica ima uvod? Na što moramo paziti u glavnom dijelu? Koliko rečenica treba biti u zaključku?  Napravit ćete svatko za sebe plan priče u „fabularnoj piramidi“. Opiši piramidu. Plan priče počinjemo stvarati od vrha.    ime glavnog lika  dvije riječi koje opisuju glavni lik  tri riječi koje opisuju mjesto radnje  četiri riječi za vrijeme radnje  pet riječi koje opisuju temu  šest riječi koje opisuju uvod priče  sedam riječi koje su bitne za glavni dio priče  osam riječi koje opisuju završetak priče | | | |
| **3. SAMOSTALNO PISANJE PRIČE**  **Ishodi aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše vođenim pisanjem pisani sastavak prepoznatljive trodijelne strukture (uvod, glavni dio, završetak); piše različite kratke tekstove: čestitka, kratka e-poruka, pisani sastavak; piše pridjeve uz imenice da bi stvorio življu i potpuniju sliku; razlikuje jesnu i niječnu rečenicu; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; istražuje, eksperimentira i slobodno radi na temi koja mu je bliska.  **Opis aktivnosti:**  Učiteljica/ učitelj upućuje učenike u samostalno pisanje priče.Napominje da je bitno pratiti plan priče,paziti na dijelove priče i da u svojem radu trebaju upotrijebiti što više pridjeva uz imenice. Učenici mogu odabrati i po želji napisati stvarnu ili zamišljenu priču.  Učenici samostalno pišu sastavak. | | | |
| **4. ČITAM SVOJU PRIČU**  **Ishodi aktivnosti:** u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici svoje priče čitaju na autorskom stolcu, a nakon čitanja izriču kako su zadovoljni svojim radom te bi li željeli da se priča objavi u razrednoj slikovnici pod nazivom MORSKE AVANTURE 3.\_\_.  Za domaću zadaću učenici mogu ilustrirati priču. | | | |