**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 172. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **ANIMIRANI FILM – LAV I MIŠ** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi te prenosi tekst u druge oblike ili medije | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO SAM JA?**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učiteljobjašnjava učenicima kako se igra igra *Pogodi što si ili tko si*.Dvoje učenika dolazi ispred ploče te im na obruč za glavu učiteljica/učitelj stavlja kartice s natpisima ili ilustracijama MIŠ i LAV. Učenici, koji imaju zadani pojam na glavi, postavljaju pitanja ostatku razreda kako bi pogodili tko su oni. Ostali učenici smiju odgovarati samo s DA ili NE. Kada učenik postavi pitanje na koje je odgovor potvrdan, ostatak razreda mirno i tiho sjedi te učenik može postaviti sljedeće pitanje. Ukoliko je odgovor negativan, učenici dižu ruke u zrak te je red na drugog učenika da postavlja pitanja. Kada učenici pogode tko su, učiteljica/učitelj potiče razgovor o basni.  Komunikacijska situacija: Jeste li ikada čuli priče u kojima su životinje glavni likovi? Kako zovemo takve priče? Što svaka basna ima? Jeste li čuli kada basnu o lavu i mišu? Kakva je životinja lav, a kakva miš? Što mislite u kakvom odnosu mogu biti lav i miš? Znate li koji je najpoznatiji pisac basni? Na koji način se mogu prikazati neke priče? Kakav je to animirani film? | | | |  | **PID OŠ** A. 3. 1. Učenik zaključuje o organiziranosti prirode.  **ODR** C. 2. 1. Solidaran je i empatičan u odnosu prema ljudima i drugim živim bićima.  **OSR** B. 2. 2. Razvija komunikacijske kompetencije; B.2.4. Suradnički uči i radi u timu.  **GOO** A. 2. 2. Aktivno zastupa ljudska prava. |
| **2. GLEDAM FILM**  **Ishodi aktivnosti:** u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pronalazi i kombinira podatke iz različitih izvora primjerenih dobi.  **Opis aktivnosti:**  Učiteljica/učitelj najavljuje učenicima animirani film *Lav i miš* Ljubice Heidler napravljen prema Ezopovoj basni. Učiteljica/učitelj može zapisati naslov filma i ime autorice na ploču, a učenici prepisuju u svoje bilježnice. Učiteljica/učitelj upućuje učenike da, gledajući film, posebno pripaze na to kako se lav odnosi prema mišu na početku, a kako na kraju filma. Učenici film prate mirno naslonjeni na naslon stolca i potzotno prate radnju filma u tišini. | | | |
| **3. NAKON FILMA**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učiteljpotiče učenike da iznose svoje dojmove nakon gledanja animiranog filma. Učiteljica/učitelj potiče komunikacijsku situaciju: Kakav je dojam na vas ostavio animirani film? Zašto? Što vam se svidjelo, a što nije? Je li vam nešto bilo tužno? Smiješno? Zašto se film zove *Lav i miš*? Prisjetimo se pitanja prije gledanja filma, kakav je bio lav prema mišu na početku, a kakav na kraju filma? | | | |
| **4. ANALIZA FILMA**  **Ishodi aktivnosti:** razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak;u govornim situacijama samostalno prilagođava ton, intonaciju i stil; pronalazi i kombinira podatke iz različitih izvora primjerenih dobi.  **Opis aktivnosti:**  Usmjerenim razgovorom učiteljica/učitelj vodi učenike u otkrivanju filmskog roda i vrste filma. Usmjerenim pitanjima analizira se sadržaj filma: Kako su likovi oživljeni? Kako zovemo takvu vrstu animiranog filma? Što je filmska priča? Kako se ona odvija u filmu? Na koliko dijelova možemo podijeliti ovaj film? Učiteljica/učitelj ponovno pušta dio filma i učenici osmišljavaju naslov 1. dijela.  **1. Susret miša i lava**  Koji lik se prvi pojavljuje? Što radi lav? Tko dolazi do njega, u njegovu grivu? Što radi miš? Što radi lav? Što miš moli lava? Što tada radi lav? Kako se osjeća miš?  Učiteljica/učitelj pušta sljedeći dio filma.  **2.Lav traži pomoć**  Što se dogodilo lavu? Što je lav radio? Tko mu je došao pomoći? Što se dogodilo? Tko zatim dolazi pomoći lavu? Što radi miš? Što radi lav?  **3. Prijateljstvo miša i lava**  Kako je završio film?  Učiteljica/učitelj usmjerenim pitanjima potiče učenike na analizu filmoloških pojmova. Učenici su podijeljeni u četiri skupine.  Prva skupina pri ponovnom gledanju treba pratiti boju, druga skupina zvuk, treća skupina govor, a četvrta skupina pokret i izraze lica.  Nakon ponovnog gledanja predstavnici skupina odgovaraju na pitanja:  1. skupina: BOJA  Što ste primijetili prevladava li neka određena boja u filmu? Kakvim je bojama nacrtan film?  2. skupina: ZVUK  Što ste primijetili kakva je glazba? Mijenja li se glazba u filmu prema raspoloženju likova i situacijama u kojima se likovi nalaze? Prati li glazba osjećaje likova? Čuju li se i neki šumovi?  3. skupina: GOVOR  Govore li likovi u filmu? Tko govori u filmu?  4. skupina: POKRETI I IZRAZI LICA  Kakvi su pokreti i izrazi lica? Može li se na licu miša vidjeti kada je sretan, a kada tužan i zabrinut? Može li se isto vidjeti i na licu lava?  Učenici dolaze do zaključka da je poruka filma: I najjači mogu zatrebati pomoć slabijih. | | | |
| **5. I JAKI TREBAJU SLABE**  **Ishodi aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Uz razgovor i odgovaranje na pitanja učenici zapisuju podatke o filmu na pripremljene listiće koji su im podijeljeni. Kakav smo film gledali danas? Tko su glavni likovi filma? Koja je bila poruka ovoga filma? | | | |
| **6. I JA ZNAM GLUMITI**  **Ishodi aktivnosti:** u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj dijeli učenike u parove. Jedan učenik je miš, a drugi lav. Učiteljica/učitelj pojašnjava učenicima zadatak. Učenici u paru dolaze pred ploču. Na znak počinju glumiti prvi dio filma, a na ponovni znak, zamrzavaju sliku, tako da se jasno vidi kako se na kraju prvog dijela osjećao miš, a kako lav. Aktivnost se ponavlja s više parova i isto se ponavlja s preostala dva dijela filma. | | | |
| **NA PLOČI JE:**  **Lav i miš**    Crtež, animacija i režija prema Ezopovim basnama: Ljubica Heidler  Vrsta filma: animirani crtani film  Glavni likovi: lav i miš  TIJEK RADNJE FILMA  Uvod - Susret miša i lava  Zaplet - Lav traži pomoć  Rasplet - Prijateljstvo miša i lava  Poruka filma: I najjači mogu zatrebati pomoć manjih i slabijih. | | | |

**PRIJEDLOG PITANJA NA LISTIĆU**

Naslov filma: \_\_\_\_\_\_\_\_\_\_\_\_\_\_\_\_\_\_\_\_\_\_\_

Autor filma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta filma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Glavni likovi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tijek radnje:

UVOD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZAPLET \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RASPLET \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Glazba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_