**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 174. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **PISANJE PJESME** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – piše pridjeve uz imenice da bi stvorio življu i potpuniju sliku  **OŠ HJ B. 3. 2. Učenik čita književni tekst i uočava pojedinosti književnoga jezika.**  – uočava ritam, rimu i usporedbu u poeziji za djecu  – uočava ponavljanja u stihu, strofi ili pjesmi  – uočava pjesničke slike  – uočava emocionalnost i slikovitost teksta  – uočava posebnost poetskog izraza: slikovitost, zvučnost i ritmičnost  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČITAM PJESMU**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; uočava ritam, rimu i usporedbu u poeziji za djecu; uočava ponavljanja u stihu, strofi ili pjesmi; uočava pjesničke slike; uočava posebnost poetskog izraza: slikovitost, zvučnost i ritmičnost.  **Opis aktivnosti:**  Učiteljica/učitelj priprema kartice s napisanim pjesmama poznatih književnika na temu ljeta. Učenici su podijeljeni u skupine i svaka skupina dobiva karticu s napisanom pjesmom. Prva uputa za sve skupine je da pjesmu učenici pročitaju tiho unutar skupine kao da govore neku tajnu. Učenici se mogu dogovoriti unutar skupine hoće li čitati jedan učenik ili svaki učenik po stih. Svaka skupina dobiva zadatak da na drugačiji način prikaže pjesmu (čitati i prikazati pokretom, dramatizirati pjesmu, dramatizirati s pomoću lutaka pjesmu, otpjevati nekoliko stihova pjesme, čitati pjesmu uz zvučnu pratnju vlastitih glasova ili udaraljki). Nakon nekoliko minuta i dogovora učenici predstavljaju pročitanu pjesmu.  Komunikacijska situacija: Kako pjesnici stvaraju pjesme? Što smo uočili u pjesmama? Kakvi su stihovi? Imaju li pjesme rime? Kako su pjesnici postigli ritam u pjesmi? Jeste li uočili pjesničke slike? Pjesnici se igraju riječima, rimama, stihovima. Danas ćete vi postati pjesnici i u skupinama stvarati svoje pjesme o ljetu.  Prijedlog pjesama: | | | |  | **OŠ LK** A. 3. 1. Učenik likovnim i vizualnim izražavanjem interpretira različite sadržaje  **OŠ GK** B. 3. 3. Učenik izvodi glazbene igre uz pjevanje, slušanje glazbe i pokret uz glazbu; B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **OSR** A. 2. 1. Razvija sliku o sebi; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** C. 2. 2. Promiče solidarnost u školi. |
| **2. PIŠEMO PJESMU**  **Ishodi aktivnosti:** piše pridjeve uz imenice da bi stvorio življu i potpuniju sliku; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnost:**  Učiteljica/učitelj priprema kartice u obliku sunca, s obzirom da je tema ljeto, na kojima pišu određene riječi. Takve kartice su poslagane po podu učionice. Učenici uz pratnju glazbe: A. Vivaldi, Ljeto, trebaju pronaći svoju skupinu u kojoj će pisati pjesmu. Skupinu će pronaći tako da pronađu skupine riječi koje se rimuju.  Prijedlog riječi u rimi:  pliva – kriva – riva – živa – uživa  malo – sjalo – stalo – zvalo – čekalo  ruka – zvuka – zvižduka – luka – buka  more – zore – bore – gore – pore  Učenici nakon slaganja skupina zajednički pišu pjesme na temu ljeta. | | | |
| **3. IZRADA PLAKATA O LJETU**  **Ishodi aktivnosti:** u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; razvija vlastiti potencijal za stvaralaštvo.  **Opis aktivnosti:**  Predstavnik svake skupine čita napisanu pjesmu, a učenici iz skupine procjenjuju svoj rad. Nakon čitanja pjesama, skupine ilustriraju pjesme i stvaraju zajednički plakat LJETO U 3. \_\_\_. | | | |
| **4. VREDNOVANJE SKUPINE**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil.  **Opis aktivnosti:**  Učenici u skupinama samovrednuju rad, ostvarenje očekivanoga i doprinos skupini.   |  |  |  |  | | --- | --- | --- | --- | | OČEKIVANJA U SURADNIČKOME UČENJU |  |  |  | | Aktivno sam sudjelovala/sudjelovao u aktivnosti. |  |  |  | | Iznosila/iznosio sam svoje ideje i prijedloge. |  |  |  | | Slušala/slušao sam tuđe ideje bez prekidanja govornika. |  |  |  | | Uvažavala/uvažavao sam tuđe mišljenje. |  |  |  | | Dogovarala/dogovarao sam se sa skupinom i poštivala/poštivao mišljenje većine. |  |  |  | | Ostvarila/ostvario sam zaduženja prema ulozi u skupini. |  |  |  | | | | |