**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 175. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **KAZALIŠNA PREDSTAVA ILI IZLOŽBA (po izboru učiteljice/učitelja)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  **OŠ HJ A. 3. 6. Učenik razlikuje uporabu zavičajnoga govora i hrvatskoga standardnog jezika s obzirom na komunikacijsku situaciju.**  – uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom  – istražuje u mjesnim knjižnicama i zavičajnim muzejima tekstove vezane uz jezični identitet i baštinu  – prepoznaje povijesne jezične dokumente i spomenike kao kulturnu baštinu mjesta/zavičaja  **OŠ HJ C. 3. 3. Učenik razlikuje kulturne događaje koje posjećuje i iskazuje svoje mišljenje o njima.**  – posjećuje kulturne događaje i sudjeluje u njima  – iskazuje svoje mišljenje o kulturnome događaju (atmosferi, raspoloženju)  – razgovara s ostalim učenicima nakon kulturnoga događaja  – izdvaja što mu se sviđa ili ne sviđa u vezi s kulturnim događajem  – izražava svoj doživljaj kulturnoga događaja crtežom, slikom, govorom ili kratkim tekstom | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SPREMNI SMO ZA POSJET KAZALIŠTU ILI IZLOŽBI**  **Ishodi aktivnosti:** razlikuje svakodnevne komunikacijske situacije; u govornim situacijama samostalno prilagođava ton, intonaciju i stil.  **Opis aktivnosti:**  Prije odlaska u kazalište ili na izložbu učiteljica/učitelj potiče razgovor o ponašanju u kulturnim ustanovama. Ponavljaju se sva pravila bontona: učenici u tišini sjedaju na svoje sjedalo, nakon toga trebaju pozornopratiti predstavuili razgledavati izložbu u tišini,na kraju predstave pljeskom nagraditi glumce kad iziđu na pozornicu. Učenici mogu ukratko ispričati svoja dosadašnja iskustva o dobrim i lošim primjerima ponašanja u kazalištu ili na izložbi. | | | |  | **OŠ LK** A. 3. 1. Učenik likovnim i vizualnim izražavanjem interpretira različite sadržaje  **OSR** B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; C. 2. 2. Prihvaća i obrazlaže važnost društvenih normi i pravila  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** C. 2. 1. Sudjeluje u unaprjeđenju života i rada škole.  **POD** A. 2. 1. Primjenjuje inovativna i kreativna rješenja. |
| **2. KAZALIŠNA PREDSTAVA ILI IZLOŽBA**  **Ishodi aktivnosti:** posjećuje kulturne događaje i sudjeluje u njima.  **Opis aktivnosti:** Učenici pozorno gledaju kazališnu predstavu ili posjećuju izložbu primjenjujući pritom pravila pristojna ophođenja u kazalištu ili muzeju. | | | |
| **3. ANALIZA**  **Ishodi aktivnosti:** uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom; istražuje u mjesnim knjižnicama i zavičajnim muzejima tekstove vezane uz jezični identitet i baštinu; prepoznaje povijesne jezične dokumente i spomenike kao kulturnu baštinu mjesta/zavičaja;iskazuje svoje mišljenje o kulturnome događaju (atmosferi, raspoloženju); razgovara s ostalim učenicima nakon kulturnoga događaja; izdvaja što mu se sviđa ili ne sviđa u vezi s kulturnim događajem; izražava svoj doživljaj kulturnoga događaja crtežom, slikom, govorom ili kratkim tekstom.  **Opis aktivnosti:**  Učiteljica/učitelj nakon povratka potiče učenike da ponove naslov predstave ili naziv izložbe koje su posjetili. Učenici mogu navesti uloge, imenovati neke glumce i reći nešto o njima ili navesti što im se svidjelo ili što nije u predstavi ili izložbi.  Učenici mogu nacrtati najzanimljiviji izložak ili ilustrirati najzanimljiviji dio predstave pazeći na scenografiju. Učenicima se može zadati i zadatak da napišu kritički osvrt na kazališnu predstavu. | | | |