**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 176. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **IZRADA POPISA NAJOMILJENIJIH KNJIGA ZA ČITANJE LJETI** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – sažima (traži glavne misli) i prepričava tekst  **OŠ HJ B. 3. 3. Učenik čita prema vlastitome interesu te razlikuje vrste knjiga za djecu.**  – razlikuje slikovnicu, zbirku pjesama, zbirku priča, dječji roman, basnu, igrokaz  – razvija čitateljske navike kontinuiranim čitanjem i motivacijom za čitanjem različitih žanrova  – izrađuje popis pročitanih knjiga  – objašnjava razloge vlastitoga izbora knjiga za čitanje  – preporučuje ostalim učenicima knjige koje je pročitao i koje su mu bile zanimljive | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI PO OPISU**  **Ishodi aktivnosti:** razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj ima pripremljenu vrećicu s predmetima koji učenike podsjećaju na lektirna djela koje su pročitali tijekom ove školske godine (prijedlog predmeta: igračka vlak, čizmica, miš, mačka, majmun, marama…). Učenik dolazi pred ploču, izvlači jedan predmet tako da ga ostali učenici ne vide i opisuje predmet tako da navede ostale učenike na pogađanje predmeta. Kada pogode o kojem je predmetu riječ, trebaju navesti naziv lektirnoga djela iz kojega je predmet.  Komunikacijska situacija: Jesu li vam bile sve knjige koje ste čitali zanimljive? Kako birate što biste željeli pročitati? Jeste li uvijek zadovoljni odabirom? Koju književnu vrstu najradije čitate?  Za današnji sat ste trebali pripremiti predstavljanje knjige koju želite preporučiti prijateljima za čitanje ljeti. | | | |  | **UKU** D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** B. 2. 2. Razvija komunikacijske kompetencije;  C. 2. 3. Pridonosi razredu i školi. |
| **2. PREDSTAVLJAM KNJIGU**  **Ishodi aktivnosti:** sažima (traži glavne misli) i prepričava tekst; razlikuje slikovnicu, zbirku pjesama, zbirku priča, dječji roman, basnu, igrokaz; razvija čitateljske navike kontinuiranim čitanjem i motivacijom za čitanjem različitih žanrova; objašnjava razloge vlastitoga izbora knjiga za čitanje; preporučuje ostalim učenicima knjige koje je pročitao i koje su mu bile zanimljive.  **Opis aktivnosti:**  Učiteljica/učitelj je zadala učenicima na prethodnom satu da razmisle koju bi knjigu, koju su pročitali, predložili prijateljima za čitanje tijekom ljeta. Učenici su pripremili predstavljanje knjiga za ovaj sat u trajanju od nekoliko minuta. Učenici predstavljaju prijedloge na različite načine, mogli su odabrati bilo koji način na koji su do sada obrađivali lektiru (lektira iz vrećice, prezentacija, društvena igra, plakat, pizza, lutkarska predstava, kviz, dramatizacija jednog dijela uz pomoć prijatelja, reklama i sl.). Učenici ne smiju u predstavljanju prepričati knjigu, samo upoznati učenike s glavnim likom, dijelom radnje i svakako preporučiti ostalim učenicima zašto bi trebali pročitati baš tu knjigu. | | | |
| **3. IZRAĐUJEMO POPIS KNJIGA ZA LJETO**  **Ishodi aktivnosti:** izrađuje popis pročitanih knjiga; objašnjava razloge vlastitoga izbora knjiga za čitanje.  **Opis aktivnosti:**  Učenici zajednički odabiru knjigu koja im se čini najzanimljivija. Nakon toga redom izrađuju popis predloženih knjiga za čitanje.  **NA PLOČI JE:**  **POPIS KNJIGA ZA ČITANJE LJETI**  **1.**  **2.**  **3.** | | | |