**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 18. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pogodi što je – Usisavač (opis predmeta)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 2. Učenik sluša tekst i prepričava sadržaj poslušanoga teksta.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  OŠ HJ A. 3. 3. Učenik sluša tekst i prepričava sadržaj poslušanoga teksta.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI ŠTO JE**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici igraju igru *Pogodi što*. Učiteljica/učitelj može pripremiti kartice sa slikama ili nazivima kućanskih uređaja. Jedan učenik odabire karticu, koju ostali ne smiju vidjeti, a ostali učenici trebaju postavljati pitanja kako bi saznali o kojem je predmetu riječ. Pitanja treba postavljati tako da učenik koji odgovara može odgovoriti samo s DA ili NE.  **2. ŠALJIVA PJESMA**  Ishod aktivnosti: učenik sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu.  **Opis aktivnosti:**  Učiteljica/učitelj najavljuje pjesmu Sanje Andabake. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti o čemu pjesma govori.  Odgovaraju na pitanje postavljeno prije čitanja. (Pjesma govori o usisavaču.)  Otvaraju udžbenik i još jednom čitaju pjesmu. Izdvajaju nepoznate riječi i pokušavaju ih objasniti (ukoliko nitko ne zna objasniti značenje riječi to će učiniti učiteljica/učitelj). Učenici odgovaraju na pitanja vezana uz pjesmu: Pročitaj što je sve usisavač radio. Što mu je naštetilo? Objasni što je za usisavač gozba. Kakvu je odluku donio? Što bi usisavač radio u tvojoj sobi, gostio se ili bio na dijeti?  Koliko pjesma ima strofa? Imaju li obje strofe jednaki broj stihova? Koliko stihova ima prva kitica, a koliko druga strofa? Kakva je ovo pjesma?  3. USISAVAČ - OPIS PREDMETA  Ishod aktivnosti: učenik u govornim situacijama samostalno prilagođava ton, intonaciju i stil; služi se novim riječima u skladu s komunikacijskom situacijom i temom.  Opis aktivnosti:  Učenici promatraju fotografiju usisavača u udžbeniku. Ponavljaju što sve treba sadržavati opis predmeta (koriste se planom opisa). Opisuju oblik usisavača, nabrajaju dijelove od kojih se usisavač sastoji, kazuju kakve je boje i za što nam sve usisavač služi.  Nekoliko učenika samostalno, usmeno opisuje usisavač.  **4. OPISUJEM PREDMET**  Ishod aktivnosti: učenik piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost.  **Opis aktivnosti:**  Učenici odabiru jedan kućanski aparat koji je prikazan na fotografijama u udžbeniku. Uređaj trebaju opisati tako da ne spominju njegov naziv. Opis zatim trebaju pročitati, a ostali učenici pokušati pogoditi o čemu se radi. | | | | Modul: Književnost i stvaralaštvo  Jedinica: Pjesma  [**Objekt: Pjesmom osjeti, pjesmom izreci (šaljiva pjesma)**](https://hr.izzi.digital/DOS/4218/20313.html#block-419407) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3.Razvija osobne potencijale; A. 2. 4. Razvija radne navike.  **ODR** B. 2. 1. Objašnjava da djelovanje ima posljedice i rezultate.  **GOO** A. 2. 1. Ponaša se u skladu s ljudskim pravima u svakodnevnom životu. |