**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 177. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **ZAKLJUČIVANJE OCJENA** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JAVNO ZAKLJUČIVANJE OCJENA**  **Ishodi aktivnosti**: služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj učenicima ponavlja što je zaključivanje ocjena i zaključna ocjena iz nekog predmeta.  Ponovno pojašnjava učenicima na što se sve gleda pri određivanju zaključne ocjene. Učiteljica/učitelj priprema i dijeli učenicima papiriće na koje trebaju napisati ocjenu za koju smatraju da bi trebala biti njihova zaključna ocjena (prema trudu, zalaganju, redovitom izvršavanju zadataka i dosadašnjim rezultatima). Također pišu na papirić što misle u čemu su se posebno tijekom nastavne godine isticali.  Učiteljica/učitelj javno zaključuje ocjene, zajednički uspoređuju predviđene ocjene sa zaključnim te svakom pojedinom učeniku objašnjava zašto je ocjena baš takva, odnosno zašto nije onakva, ako nije, kakvu je učenik predvidio. | | | |  | **UKU** C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije.  **OSR** A. 2. 2. Upravlja emocijama i ponašanjem; A. 2. 3.Razvija osobne potencijale; C. 2. 2. Prihvaća i obrazlaže važnost društvenih normi i pravila.  **GOO** A. 2. 1. Ponaša se u skladu s ljudskim pravima u svakodnevnom životu. |