**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 19. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJ | | | | |
| NASTAVNI SADRŽAJ: | **Puno čitam, puno znam – Dječji časopisi** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - odgovara na pitanja o pročitanome tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - provjerava pravopisnu točnost i slovopisnu čitkost u pisanju  OŠ HJ C. 3. 1. Učenik podatke koristeći se različitim izvorima primjerenima dobi učenika.  - prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  OŠ HJ C. 3. 2. Učenik razlikuje tiskane publikacije primjerene dobi i interesima.  - razlikuje knjige, udžbenike, časopise, plakate, strip, brošure, reklamne letke  - stvara kroz igru vlastite uratke potaknute određenim medijskim sadržajem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OPIŠI SLIKE**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama.  Opis aktivnosti:  Komunikacijska situacija: Što najčešće čitaju tvoji ukućani? Čita li netko dnevne novine? Voli li netko čitati modne časopise ili knjige s raznim receptima?  Učenici promatraju fotografije u udžbeniku i kazuju što djevojčice i dječaci čitaju.  **2. ŠTO SE ČITA?**  Ishod aktivnosti: učenik pronalazi važne podatke u tekstu; odgovara na pitanja o pročitanome tekstu; prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; razlikuje knjige, udžbenike, časopise, plakate, strip, brošure, reklamne letke.  **Opis aktivnosti:**  Učenici čitaju članak iz novina koji čitaju dječaci i onaj koji čita djevojčica.  Komunikacijska situacija: Misliš li da dječaci razumiju tekst iz novina? Prebroji i pročitaj riječi za koje smatraš da ih vjerojatno ne razumiju. O čemu čita djevojčica? Ima li u njenom tekstu riječi koje ne razumije? Objasni u čemu je razlika između dječjih časopisa i časopisa za odrasle.  3. ČASOPISI RAZNI  Ishod aktivnosti: učenik piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  Opis aktivnosti:  Rad s udžbenikom: učenici samostalno rješavaju zadatke u udžbeniku.  Učenici:  - pišu što odrasli vole čitati  - zapisuju imena časopisa koje vole čitati  - odgovaraju na pitanje što se sve može pročitati u dječjim časopisima  - objašnjavaju što je zabavno u dječjim časopisima  - pišu koje ih teme zanimaju.  Razgovaraju o tome kako nastaje časopis: Imamo li u školi školski list? Tko piše tekstove za list i crta ilustracije? Kako se zove osoba koja to sve skuplja, pregledava i odabire što će biti tiskano u listu?  **4. MALI NOVINARI**  Ishod aktivnosti: učenik stvara kroz igru vlastite uratke potaknute određenim medijskim sadržajem; piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost.  **Opis aktivnosti:**  Koje se sve teme (rubrike) nalaze u časopisima? Učenici trebaju odabrati jednu temu iz časopisa za odrasle i napisati šaljivi tekst na tu temu.  Nekoliko učenika čita svoje gotove uratke. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3. Razvija osobne potencijale; A. 2. 4. Razvija radne navike.  **ODR** B. 2. 1. Objašnjava da djelovanje ima posljedice i rezultate.  **GOO** A. 2. 1. Ponaša se u skladu s ljudskim pravima u svakodnevnom životu. |