**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 20. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Na kongresu lavova – uvod u lektiru (Nevidljiva Iva)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – uočava ritam, rimu i usporedbe u poeziji za djecu  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **BUBAMARAC**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici slušaju pjesmu *Bubamarac*.  Komunikacijska situacija: O kome govori pjesma? Zašto bubamarcu nije lako? Koga traži? Zašto mu je teško pronaći je? Kakva je pjesma *Bubamarac*?  Napisao ju je Zvonimir Balog, a uglazbio Arsen Dedić. Zvonimir Balog poznat je po svojim šaljivim pjesma.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje pjesmu *Na kongresu lavova*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Kojom se riječi poigrao pjesnik?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnog teksta; uočava ritam, rimu i usporedbe u poeziji za djecu; odgovara na pitanja o poslušanome tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Pjesnik se poigrao s riječi LAV.)  Otvaraju udžbenik i još jednom čitaju pjesmu.  Učiteljica/učitelj pitanjima uvode učenike u sadržajnu analizu pjesme: Što je šaljivo u pjesmi? Čime je postignuta šaljivost? Tko je po tvojem mišljenju najveći lav? Pročitaj riječi u kojima se skriva riječ LAV. Ima li koja od tih riječi veze sa životinjama lavovima? Smisli što bi rekao lav, kralj životinja, svim tim lavovima.  Koliko pjesma ima kitica? Koliko ima stihova? Ima li u pjesmi rime? Pročitaj stihove koji se rimuju. Koja je tema pjesme? Kako zovemo pjesme koje na smiješan način opisuju likove, događaje?  Učiteljica/učitelj može zapisati na ploču, a učenici u bilježnice nekoliko podataka o pjesmi.  **4. IGRA RIJEČI**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Rad s udžbenikom: učenici trebaju pronaći skrivene riječi u zadanim riječima i smisliti novu riječ u kojoj se nalazi skrivena riječ (npr. **OKO**LIŠ – NA**OKO**LO).  Nekoliko učenika čita riječi koje su napisali.  Učenici, zatim, trebaju napisati nekoliko šaljivih stihova koristeći se parovima riječi iz gornjeg zadatka.  **NA PLOČI JE:**  **Na kongresu lavova**  **Zvonimir Balog**  **-** šaljivapjesma iz zbirke *Nevidljiva Iva*  TEMA: igra riječju LAV  KOMPOZICIJA: pjesma ima jednu strofu od sedamnaest stihova  RIMA: lavina – slavina  gologlava – baklava  žilav – kilav  poglavlje – slavlje  riječi - najveći | | | | [**Zvučna čitanka – Na kongresu lavova**](https://hr.izzi.digital/DOS/4218/20040.html#block-366440) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka;  A. 2. 2. Učenik se samostalno koristi njemu poznatim uređajima i programima.  **OŠ GK** C. 3. 1. Učenik na osnovu slušanja glazbe i aktivnog muziciranja prepoznaje različite uloge glazbe. |