**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 22. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Riječima nema broja – Riječi, riječi** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – prepoznaje nepoznate riječi i pronalazi njezino značenje na temelju sadržaja teksta i u rječniku  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – uočava ritam, rimu i usporedbe u poeziji za djecu  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **NAJDRAŽE RIJEČI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici trebaju u veće oblačiće na slici upisati riječi koje su im najdraže.  Učenici čitaju napisane riječ i kazuju zašto su im te riječi najdraže.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje pjesmu *Riječi, riječi*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Zašto ti jezik ne treba biti tama?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnog teksta; uočava ritam, rimu i usporedbe u poeziji za djecu; odgovara na pitanja o poslušanome tekstu; pojašnjava i popravlja razumijevanje pročitanoga teksta čitajući ponovo tekst; prepoznaje nepoznate riječi i pronalazi njihovo značenje na temelju sadržaja teksta i u rječniku.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Zato je jezikom kazujemo riječ mama.)  Otvaraju udžbenik i još jednom čitaju pjesmu. Traže riječi koje ne razumiju. Ukoliko nitko od učenika ne zna značenje riječi, učiteljica/učitelj objašnjava značenje.  Učiteljica/učitelj pitanjima uvodi učenike u sadržajnu analizu pjesme: O čemu je pjesnik napisao pjesmu? Objasni što je nepregledno jato. Što znači da nekima mnoge riječi *budu iz plota*? Tko na svijetu zna sve riječi? Pročitaj imena alata koji se spominju u pjesmi. Što koriste maslinari? Kako nestaju brige? Kako se zove *prava knjiga*?  Koliko pjesma ima strofa? Koliko svaka strofa ima stihova? Matematičkom jednakosti izračunaj ukupan broj stihova.  Ima li u pjesmi rime? Pročitaj stihove koji se rimuju. Koja je tema pjesme?  Učiteljica/učitelj može zapisati na ploču, a učenici u bilježnice, nekoliko podataka o pjesmi.  **4. RIJEČI SU SVUDA**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Rad s udžbenikom: učenici rješavaju zadatke u udžbeniku. Nakon riješenih zadataka učenici čitaju svoje odgovore.  Učiteljica/učitelj može na ploču zapisati nekoliko riječi, a učenici trebaju pogoditi pripadaju li riječi hrvatskome jeziku ili nekom stranom jeziku. Zapisuju nekoliko tuđica koje često rabimo, a potječu iz nekog stranog jezika (turski, talijanski, njemački ili mađarski).  **NA PLOČI JE:**  **Riječi, riječi**  **Mladen Pokić**  **-** pjesma  TEMA: važnost riječi i njihova povezanost sa životom  KOMPOZICIJA: pjesma ima sedam strofa, svaka strofa ima četiri stiha  RIMA: u svakoj strofi se rimuju prvi i drugi stih te treći i četvrti stih  Strane riječi koje upotrebljavamo:  deka, cigla, kifla - njemački  šećer, pekmez, čarapa - turski  cipela, gulaš, puška – mađarski  banka, akvarel, pastel - talijanski | | | | [**Zvučna čitanka – Riječi, riječi**](https://hr.izzi.digital/DOS/4218/20040.html#block-366811) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima.  **MAT OŠ** A. 2. 4. Množi i dijeli u okviru tablice množenja. |