**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 23. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Kiša pada, blato je – Kišobrani (jednina i množina)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 2. Učenik sluša tekst i prepričava sadržaj poslušanoga teksta.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  - razumije ulogu i korisnost slušanja  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - pojašnjava i popravlja razumijevanje pročitanoga teksta čitajući ponovo tekst  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KIŠA PADA**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pitanjima usmjerava razgovor: Voliš li šetati po kiši? Što te štiti od kiše? Zamisli da pada kiša, a ti nemaš kišobran. Opiši kako izgledaš. (Nekoliko učenika kazuje opis.)  **2. KIŠOBRANI**  Ishod aktivnosti: učenik sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; razumije ulogu i korisnost slušanja; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učiteljica/učitelj najavljuje pjesmu *Kišobrani*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Što radimo s kišobranima?  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Kišobrani šeću s nama ulicama.)  Otvaraju udžbenik i još jednom čitaju pjesmu. Kako zovemo tekst u kojem se umjesto nekih riječi nalaze slike?  Učiteljica/učitelj pitanjima uvodi učenike u sadržajnu analizu pjesme: O čemu govori pjesma? Pročitaj stih u kojem saznaješ koliko je kapi orosilo asfalt. Što se rascvalo kao cvijeće? Koje se boje spominju u pjesmi? S čime pjesnik uspoređuje kišobrane? Spominje li se u pjesmi selo ili grad?  Zapisuju na ploču riječi (imenice) koje su u pjesmi nacrtane.  Koliko ima kapi, cvjetova, kišobrana, glava i gljiva? Kako bismo izrekli te imenice da su po jedna?  Kada imenice imenuju jedno, onda su u jednini, a kada imenuju više nečega, onda su u množini.  3. IMENICA, IMENICE  Ishod aktivnosti: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita svoje gotove uratke.  Učenici:  - vježbaju u paru s prijateljem jedninu i množinu imenica (smišljaju rečenice u kojima su zadani parovi imenica)  - pronalaze u pjesmi imenice u množini i trebaju ih napisati u jednini  - prepisuju dva stiha u kojima se nalaze ukupno četiri imenice (Tek tri kapi sitne kiše… / Usred grada kao cvijeće…)  - rješavaju križaljku (psi, sove, žlice, lavovi, listovi, lubenice, vjeverice).  **4. JEDNINA I MNOŽINA**  Ishod aktivnosti: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Učenici trebaju u tablicu (plavi stupci) zapisati četiri imenice u jednini i četiri imenice u množini. Udžbenik zatim zamjenjuju s prijateljem iz klupe. Imenice u jednini iz plavoga stupca treba napisati u rozi stupac u množini, a imenice u množini u rozi stupac u jednini. Vraćaju udžbenike i provjeravaju točnost uratka svojega prijatelja.  **NA PLOČI JE:**  **Jednina i množina imenica**  **MNOŽINA JEDNINA**  kapi kap  cvjetovi cvijet  kišobrani kišobran  glave glava  gljive gljiva  JEDNINA – imenica imenuje jedno (oko, dijete, oblak, zvijezda…)  MNOŽINA – imenica imenuje više (oči, djeca, oblaci, zvijezde…) | | | | Modul: Hrvatski jezik i komunikacija  [**Jedinica: Imenice – jednina i množina**](https://hr.izzi.digital/DOS/4218/19401.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3.Razvija osobne potencijale;  A. 2. 4. Razvija radne navike.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |