**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 25. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Stvaralačko pisanje – Opis lika** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI TKO JE**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti: Učenici igraju igru *Pogodi tko je*. Jedan učenik treba na papir napisati ime prijatelja iz razreda. Ostali učenici trebaju pogoditi čije je ime napisao postavljajući mu pitanja na koja se odgovara s DA ili NE (npr. Je li ta osoba dječak? Nosi li naočale?...)  **2. JA SAM JA, A TI SI TI**  Ishod aktivnosti: učenik pronalazi važne podatke u tekstu; piše jednostavne tekstove prema zadanoj ili slobodno odabranoj temi provjerava pravopisnu točnost i slovopisnu čitkost u pisanju.  **Opis aktivnosti:**  Otvaraju udžbenik i čitaju zadatak: Okreni se oko sebe i pogledaj.  Odabiru jednog učenika iz razreda s kojim se najmanje druže. Zatim u tablicu trebaju napisati što im je zajedničko, u čemu su slični, a u čemu različiti. Mogu se koristiti ponuđenim riječima.  Koristeći zapisano, opiši prijatelja. Piši u pisanku. Napiši naslov: Moj prijatelj iz razreda.  Nekoliko učenika čita svoje gotove uratke.  3. LINGVOČISTAČ  Ishod aktivnosti: učenik u govornim situacijama samostalno prilagođava ton, intonaciju i stil; služi se novim riječima u skladu s komunikacijskom situacijom i temom; piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  Opis aktivnosti:  Komunikacijska situacija: Prisjeti se što je posao lingvočistača. Zatreba li ponekad u tvojem društvu lingvočistač? U kojim situacijama ljudi izgovore nešto što ne bi trebali? Što ti činiš kada čuješ takve riječi?  Razmisli i napiši odluku kojom ćeš si obećati da ćeš pažljivo birati riječi i rečenice.  Učenici zapisuju svoje izjave. | | | | Mogu se provesti aktivnosti s preostalim objektima iz nastavne jedinice  [**Opis lika**](https://hr.izzi.digital/DOS/4218/13518.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3.Razvija osobne potencijale; A. 2. 4. Razvija radne navike.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |