**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 27. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOSTI STVARALAŠTVO | | | | |
| NASTAVNI SADRŽAJ: | **I kad ništa ne radim, radim – Moje tijelo (glagoli)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 2. Učenik sluša tekst i prepričava sadržaj poslušanoga teksta.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - pojašnjava i popravlja razumijevanje pročitanoga teksta čitajući ponovo tekst  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - provjerava pravopisnu točnost i slovopisnu čitkost u pisanju  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje glagole na oglednim primjerima  **OŠ HJ** **B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ** **B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OSJEĆAJI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pitanjima usmjerava komunikacijsku situaciju: Koje osjećaje poznaješ? Razmisli i reci kako tvoje tijelo reagira na osjećaje. Što se događa kada se prestrašiš? Kako izgledaš kada si ljutit? Po čemu zaključuješ da je netko sretan?  **2. SLUŠAM I RAZGOVARAM**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Saše Veronek Germadnik *Moje tijelo*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Tko nikada ne miruje, čak i kada djevojčica spava?  **3. RAZUMIJEM ŠTO SLUŠAM I ČITAM**  **Ishod aktivnosti:** učenik odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; pronalazi važne podatke u tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Mozak nikada ne miruje, čak i kada djevojčica spava on radi.)  Otvaraju udžbenik i još jednom čitaju. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Gdje se nalazi djevojčica? Kako kuca joj srce? Objasni zašto. Koliko je otkucaja u minuti izbrojila? Pročitaj kako diše. Kada se disanje ubrzava? Čime Marino uzrujava prijateljicu? Kada svi u razredu ostanu bez daha? Tko upravlja svime u našem tijelu? Koja je tema ove priče?  **4. A ŠTO SU GLAGOLI?**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; prepoznaje glagole na oglednim primjerima.  **Opis aktivnosti:**  Komunikacijska situacija: Što sve radiš u ovome trenutku? (Učiteljica/učitelj može nekoliko glagola zapisati na ploču).  Među riječima: piše, čita, zamišljena, mrka, sluša, disanje i razmišlja učenici trebaju zaokružiti one koje govore što sve djevojčica radi na satu. Pročitaj zaokružene riječi?  Riječi koje si zaokružio kazuju nam što se radi ili događa. Te riječi nazivamo - GLAGOLI.  Zapisuju u pisanke.  **5. GLAGOLI SU SVUDA**  **Ishod aktivnosti:** učenik pronalazi važne podatke u tekstu; prepoznaje glagole na oglednim primjerima.  **Opis aktivnosti :**  Rad s udžbenikom:  - učenici čitaju tekst te pronalaze i podcrtavaju glagole, a zatim čitaju samo glagole u priči  - upotrebljavaju glagole iz priče i dovršavaju rečenice  - iz priče prepisuju rečenicu u kojoj su četiri glagola.  Nakon svakog riješenog zadatka čitaju svoje uratke i na taj način provjeravaju točnost.  **NA PLOČI JE:**  **Glagoli**  - pišem, gledam, sjedim, čitam, slušam  GLAGOLI su riječi koje nam govore što se radi ili događa.  Napiši pet glagola koji kazuju što radi tvoje tijelo.  (diše, gleda, kuca, sluša, maše…) | | | | Modul: Hrvatski jezik i komunikacija  Jedinica: Glagoli  [**Objekt: Što je to videokonferencija**](https://hr.izzi.digital/DOS/4218/13515.html#block-211987)  Modul: Hrvatski jezik i komunikacija  Jedinica: Glagoli  [**Objekt: Osmosmjerka**](https://hr.izzi.digital/DOS/4218/13515.html#block-211987)  Modul: Hrvatski jezik i komunikacija  Jedinica: Glagoli  [**Objekt: Zapamti!**](https://hr.izzi.digital/DOS/4218/13515.html#block-212337)  Modul: Hrvatski jezik i komunikacija  Jedinica: Glagoli  [**Objekt: Gdje su glagoli?**](https://hr.izzi.digital/DOS/4218/13515.html#block-212379) | **OSR** A. 2. 3.Razvija osobne potencijale;  A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |