**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 28. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Glagoli - ponavljanje** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - odgovara na pitanja o pročitanome tekstu  - postavlja pitanja o pročitanome tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - piše različite kratke tekstove: pisani sastavak  - provjerava pravopisnu točnost i slovopisnu čitkost u pisanju  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje glagole na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE VIŠE**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; provjerava pravopisnu točnost i slovopisnu čitkost u pisanju; prepoznaje glagole na oglednim primjerima.  Opis aktivnosti:  Učenici su podijeljeni u grupe po četvero. Ponavljaju što su naučili na prošlome satu (glagoli).  Učiteljica/učitelj zadaje zadatak: učenici trebaju zapisati što više glagola u dvije minute. Jedan učenik iz grupe zapisuje, a ostali mu govore riječi koje treba zapisati. Treba paziti na pravopisnu točnost zapisanih riječi (č/ć, ije/je…) i na njihovu vrstu – moraju biti glagoli. Pobijedila je grupa koja je u zadanom vremenu napisala najviše glagola.  **2. PONAVLJAMO - BOLJE ZNAMO**  Ishod aktivnosti: učenik prepoznaje glagole na oglednim primjerima; provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakoga zadatka nekoliko učenika čita svoje gotove uratke.  Učenici:  - popunjavaju tablicu imenicama i glagolima  - pišu glagole koji nam kazuju što sve može pas  - prepoznaju glagole među riječima te s pomoću njih sastavljaju rečenice  - zapisuju dijelove svojega tijela koji najviše rade i glagole vezane uz taj dio (npr. oči – gledaju, promatraju, kolutaju, čitaju, razlikuju…).  **3. ŠTO SVE MOGU MOJE RUKE**  Ishod aktivnosti: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše različite kratke tekstove: pisani sastavak; provjerava pravopisnu točnost i slovopisnu čitkost u pisanju.  **Opis aktivnosti:**  Zamisli da tvoje ruke pričaju priču. Nastavi priču i ispričaj što sve rade u jednom danu: Mi smo ruke i stalno smo u pokretu. Odmah ujutro protrljamo oči i istegnemo se.  **4. AUTORSKI STOLAC**  **Ishod aktivnosti:** učenik odgovara na pitanja o pročitanome tekstu; postavlja pitanja o pročitanome tekstu.  **Opis aktivnosti:**  Učiteljica/učitelj ispred razreda može staviti stolac na kojem sjedi učenik koji ostalima čita svoj uradak. Učenik može postaviti i nekoliko pitanja vezanih uz svoju priču te tražiti da učenici usmeno na njih odgovore. | | | | Mogu se provesti aktivnosti s preostalim objektima iz nastavne jedinice [**Glagoli**](https://hr.izzi.digital/DOS/4218/13515.html) | **OSR** A. 2. 3.Razvija osobne potencijale;  A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu. |