**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 29. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo – imena naseljenih mjesta** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - odgovara na pitanja o pročitanome tekstu  - pronalazi važne podatke u tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - piše veliko početno slovo: imena naseljenih mjesta  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZGLEDNICA**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; provjerava pravopisnu točnost i slovopisnu čitkost u pisanju; piše veliko početno slovo: imena naseljenih mjesta.  Opis aktivnosti:  Komunikacijska situacija: Što je razglednica? Kada šaljemo razglednice i kome? Jeste li kada slali razglednicu? Što je važno napisati na razglednicu?  Prouči iz kojega je mjesta stigla razglednica i na crtu ispod nje napiši naziv grada (pisanim slovima).  Objasni koje riječi pišemo velikim početnim slovom. Prepiši tekst s razglednice pisanim slovima.  **2. POZIV NA BICIKLIJADU**  Ishod aktivnosti: učenik pronalazi važne podatke u tekstu, odgovara na pitanja o pročitanome tekstu.  **Opis aktivnosti:**  Učenici čitaju tekst pozivnice za 10. Biciklijadu Karlovačke županije. Odgovaraju na pitanja ispod teksta: O čemu govori ovaj poziv? Povodom čega je organizirana biciklijada? Što slavimo taj dan? U kojoj je županiji organizirana biciklijada? Što je biciklijada? Kako bi se zvala takva vrsta utrke na motorima?  Učenici prepisuju imena svih naseljenih mjesta kroz koja ide biciklistička utrka.  **3. PAZIM KAKO PIŠEM**  Ishod aktivnosti: učenik piše veliko početno slovo: imena naseljenih mjesta; provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita gotov uradak.  Učenici:  - uočavaju točno napisana imena naseljenih mjesta, a netočno napisana ispravljaju  - uz pomoć zemljovida pišu mjesta koja se nalaze istočno, zapadno, južno i sjeverno od njihovog mjesta  - na planu otoka Hvara uočavaju imena naseljenih mjesta te ih prepisuju pisanim slovima  - zapisuju dijelove svojega tijela koji najviše rade i glagole vezane uz taj dio (npr. oči – gledaju, promatraju, kolutaju, čitaju, razlikuju…).  **4. PIŠEM POZIVNICU**  **Ishod aktivnosti:** učenik piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  **Opis aktivnosti:**  Učenici trebaju na planu otoka Hvara odabrati mjesto koje žele posjetiti i pokazati prijateljima. Zatim trebaju, koristeći maštu, napisati poziv kojim će pozvati prijatelje da bolje upoznaju otok i njegove prirodne ljepote.  Nekoliko učenika čita svoje gotove uratke. | | | |  | **OSR** A. 2. 3.Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **PID OŠ** A. 3. 3. Učenik zaključuje o organiziranosti lokalne zajednice, uspoređuje prikaze različitih prostora;  B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. |