**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 3. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Knjige po želji - Kakvu kome knjigu** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 2. Učenik sluša tekst i prepričava sadržaj poslušanoga teksta.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  OŠ HJ A. 3. 3. Učenik čita tekst i pronalazi važne podatke u tekstu.  - prepoznaje nepoznate riječi i pronalazi njezino značenje na temelju sadržaja teksta i u rječniku  - odgovara na pitanja o pročitanome tekstu  - postavlja pitanja o pročitanome tekstu  - pronalazi važne podatke u tekstu  OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.  - iskazuje misli i osjećaje nakon čitanja književnoga teksta  - prepoznaje temu književnoga teksta  OŠ HJ B. 3. 2. Učenik čita književni tekst i uočava pojedinosti književnoga teksta.  - uočava ritam, rimu i usporedbu u poeziji za djecu  OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. I OPET U ŠKOLI**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj pitanjima usmjerava razmišljanje učenika: Zašto se mora ići u školu? Osim učenja gradiva što se još važno uči u školi? Ispričaj kako zamišljaš život bez škole. Što bi djeca radila po cijele dane?  **2. SLUŠAM TEKST**  Ishod aktivnosti: učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kada će životinje dobiti knjige kakve žele?  Učiteljica/učitelj čita pjesmicu *Kakvu kome knjigu*.  3. RAZUMIJEM ŠTO SLUŠAM  Ishod aktivnosti: učenik odgovara na pitanja o poslušanome tekstu; prepoznaje i izdvaja temu književnoga teksta; prepoznaje nepoznate riječi i pronalazi njezino značenje na temelju sadržaja teksta i u rječniku; odgovara na pitanja o pročitanome tekstu; postavlja pitanja o pročitanome tekstu, pronalazi važne podatke u tekstu.  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Životinje će dobiti knjige kakve žele kada na hrastu počnu šarani da rastu.)  Učiteljica/učitelj pitanjima uvodi učenike u analizu pjesme: Zašto bi škola iz pjesme bila čudna? Kakvu knjigu traže mace? Pročitaj kakva su slova u golubovoj knjizi. Zašto je medo bundović? Kakve redove on zahtijeva? Objasni sovinu želju. Zašto rak želi slova koja idu unatraške? Je li razumljiva zečja želja? Pročitaj zadnju strofu. Postoji li šansa da se ispune želje iz pjesme?  Jednoj životinji je ipak ispunjena želja. Pročitaj još jednom pjesmu, razmisli i zaključi o kome se radi.  Pokaži knjigu kakvu bi sova željela.  Jesi li ikada čitala/čitao takvu knjigu? Raspitaj se i saznaj postoji li knjižnica digitalnih knjiga. Prisjeti se pravila brige o tiskanim knjigama koje su posuđene u knjižnici pa smisli i napiši četiri pravila koja vrijede za digitalne knjige.  Pročitaj dvije najduže strofe. Koliko imaju stihova? Koliko stihova ima najkraća strofa? Pročitaj je. Izdvoji riječi koje se u pjesmi rimuju.  Učiteljica/učitelj može zapisati na ploču naslov pjesme i ime pisca te broj strofa i stihova i rimu.  **4. RAZMIŠLJAM I RJEŠAVAM**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Rad s udžbenikom: Učenici smišljaju objašnjenja životinjama zašto knjige ne mogu izgledati kako one žele. Objašnjenje treba zapisati u udžbenik.  Poveži životinju i ono što bi ona mogla raditi. Objasni razliku između knjige i udžbenika. Izmisli neki nastavni predmet koji ne postoji, a ti misliš da bi trebao postojati. Kako bi izgledao tvoj najdraži udžbenik za taj predmet? Što bi djeca iz njega mogla naučiti?  **5. OKO TEKSTA TEKST**  Ishod aktivnosti: učenik odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Učenici su u grupama po četvero. Čitaju tekst *O knjigama kakve danas poznajemo*. Na papir trebaju zapisati tri pitanja o pročitanome tekstu. Papir s pitanjima zamjenjuju s grupom sa svoje desne strane. Odgovaraju na pitanja bez gledanja u tekst. Na učiteljičin/učiteljev znak vraćaju papire. Provjeravaju točnost uratka. Pobijedila je grupa koja ima najviše točnih odgovora.  **NA PLOČI JE:**  **Kakvu kome knjigu**  **Grigor Vitez**  - pjesma  TEMA: različite knjige  KOMPOZICIJA: osam strofa, dvadeset i sedam stihova  RIMA: (ispisuju parove riječi koji se rimuju) | | | | [**Zvučna čitanka – Kakvu kome knjigu**](https://hr.izzi.digital/DOS/4218/20040.html#block-366423) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 2. Praćenje: Na poticaj učitelja učenik prati svoje učenje i napredovanje tijekom učenja;  **OSR** A. 2. 3. Razvija osobne potencijale; B. 2. 2. Razvija komunikacijske kompetencije;  C. 2. 3. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **ODR** C. 2. 2. Razlikuje osobnu od opće dobrobiti.  **GOO** C. 2. 1.Sudjeluje u unapređenju života i rada škole. |