**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 31. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Na policama knjižnica – U knjižnici** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: glumi u igrokazu, crta naslovnicu knjige  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **GDJE SE KNJIGA SKRIVA?**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici su u grupama po četvero. Trebaju, u tri minute, zapisati što više riječi koje su nastale od riječi knjiga. Predstavnik grupe čita napisane riječi. Pobijedila je grupa koja je napisala najviše točnih riječi.  Objasni koja je razlika između knjižare i knjižnice. Kako zovemo osobu koja radi u knjižari, a kako onu koja radi u knjižnici?  **2. SLUŠAM IGROKAZ**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje igrokaz *U knjižnici*. Prije čitanja (ili slušanja) igrokaza učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Koje se knjige spominju u igrokazu?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnog teksta; prepoznaje i izdvaja temu književnoga teksta.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (U igrokazu se spominju *Vlak u snijegu* i *Družba Pere Kvržice*.)  Otvaraju udžbenik i čitaju igrokaz po ulogama.  Učiteljica/učitelj pitanjima uvodi učenike u sadržajnu analizu: Tko razgovara u tekstu? Znaš li kako se zove takva vrsta teksta? O čemu knjige razgovaraju? Što knjige ne vole, a što vole? Pročitaj primjere iz teksta. Koje se knjige spominju u razgovoru? Znaš li tko su Pero, Šilo i Ljuban? Kako se zove roman u kojem su oni glavni junaci?  Promotri police s knjigama u udžbeniku i odgovori na pitanja:  Na kojoj ćeš polici u knjižnici pronaći knjige koje razgovaraju u igrokazu? Pod kojim ćeš slovom tražiti? Razmisli na kojoj bi se od polica mogla naći knjiga o književniku koji je napisao te dvije knjige.  Učiteljica/učitelj može zapisati na ploču, a učenici u bilježnice, nekoliko podataka o igrokazu.  **4. ENCIKLOPEDIJA**  **Ishod aktivnosti**: učenik služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti :**  Komunikacijska situacija: Pročitaj rečenicu koju su knjige zajedno rekle. Je li to točno? Objasni svoj odgovor.  Razgovaraju o vrstama knjiga u kojima ljudi pronalaze znanje i mudrost. Kako se zovu neke od knjiga?  Znaš li što je enciklopedija? Što u njima možeš pročitati i saznati?  Čitaju kratke tekstove iz raznih enciklopedija. Tekst treba spojiti s enciklopedijom kojoj pripada.  **5. KNJIGA PUNA ZNANJA**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici su u grupama. Nekoliko grupa na stolu ima enciklopediju, a nekoliko grupa tablete. Zadatak je grupe pronaći u enciklopediji neki pojam pod slovima A, K i S te prepisati dio teksta koji govori o tome pojmu. Učenici čitaju koje su pojmove odabrali i što su zapisali.  Razgovaraju o tome što današnju djecu zanima i kakve bi im enciklopedije trebale. Zatim trebaju napisati što bi sve trebala sadržavati i osmisliti svoju naslovnicu enciklopedije.  **NA PLOČI JE:**  **U knjižnici**  **Jasna Popović – Poje**  **-** igrokaz  TEMA: razgovor između knjiga u knjižnici  LIKOVI: 1. knjiga i 2. knjiga  Knjiga je pravi izvor mudrosti i znanja! | | | | [**Zvučna čitanka – U knjižnici**](https://hr.izzi.digital/DOS/4218/20040.html#block-366832) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3.Razvija osobne potencijale;  B. 2. 2. Razvija komunikacijske kompetencije.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **OŠ LK** A. 2. 1. Učenik likovnim i vizualnim izražavanjem interpretira različite sadržaje. |