**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 32. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **U bojama jesenskog lišća - Jesen** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – služi se novim riječima u skladu s komunikacijskom situacijom i temom  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – uočava ritam, rimu i usporedbu u poeziji za djecu  – uočava ponavljanja u stihu, strofi ili pjesmi  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **IZREKE, IZREKE**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može pročitati izreku:  *Kada bismo godinu ugurali između kazaljki i ure, jesen bi bila čarobni sat.*  Učenici iznose svoja razmišljanja o tome što je čarobno ujesen.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje pjesmu *Jesen*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Kakve su jesenje suze?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje i izdvaja temu književnoga teksta; uočava ritam, rimu i usporedbu u poeziji za djecu; uočava ponavljanja u stihu, strofi ili pjesmi.  **Opis aktivnosti:**  Učenici iznose svoje osjećaje nakon slušanja pjesme. Odgovaraju na pitanje postavljeno prije čitanja. (Jesenje suze su biserne.)  Otvaraju udžbenik i još jednom čitaju pjesmu. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Kako je stigla jesen? Pročitaj stihove iz kojih to saznaješ. S čime je pjesnik uspoređuje? Što joj krasi kosu? Kakve ruke ima jesen? Objasni zašto. Što se događa s travkama? Opiši kako to izgleda. Što jesen radi u rana jutra? Kamo su otišle ptice? Pročitaj stihove iz kojih to saznaješ. Što pjesnik postiže ponavljanjem stihova? Oboji jesensko lišće bojama jeseni. Što u pjesmi predstavlja bijeli veo? Opiši kako ga zamišljaš?  Što ova pjesma opisuje? Koja je tema pjesme?  Pjesmu koja slikovito opisuje krajolik, okoliš (pejzaž) nazivamo pejzažna pjesma.  Od koliko se strofa sastoji pjesma? Koliko stihova ima svaka strofa? Koliko pjesma ima ukupno stihova?  Učiteljica/učitelj može zapisati na ploču, a učenici u bilježnice, nekoliko podataka o pjesmi.  **4. MOJA JESEN**  **Ishod aktivnosti**: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti :**  Rad s udžbenikom:  - učenici dopunjavaju stihove riječima koje nedostaju, čitaju dopunjene stihove  - opisuju jesen iz pjesme kako je oni zamišljaju koristeći se stihovima iz pjesme.  Nekoliko učenika čita svoje gotove uratke.  **5. OKO TEKSTA TEKST**  Ishod aktivnosti: učenik odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Učenici čitaju tekst u rubrici *Oko teksta tekst*.  Odgovaraju na pitanja: Gdje se nalazi grad Kyoto? Za što je on najbolje mjesto? U kojem je mjesecu lišće raznobojno? Čija krošnja postaje crvena?  Promatraju fotografiju. Uočavaš li na fotografiji linije koje dijele tople od hladnih boja? Učenici mogu naslikati jesenski pejzaž koristeći tonove toplih i hladnih boja.  **NA PLOČI JE:**  **Jesen**  **Vlatka Karoglan**  **-** pjesma (pejzažna)  TEMA: opis jeseni  KOMPOZICIJA: tri strofe, svaka po četiri stiha  RIMA: krasi – vlasi  daje – gaje  nosi – rosi  lice – ptice  PEJZAŽNA PJESMA – pjesma koja opisuje krajolik (pejzaž) | | | | [**Zvučna čitanka - Jesen**](https://hr.izzi.digital/DOS/4218/20040.html#block-366418)  Modul: Hrvatski jezik i književnost  Jedinica: Pjesma  [**Objekt: Pejzažna pjesma**](https://hr.izzi.digital/DOS/4218/20313.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3.Razvija osobne potencijale;  B. 2. 2. Razvija komunikacijske kompetencije.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš.  **OŠ LK** A. 3. 1. Učenik likovnim i vizualnim izražavanjem interpretira različite sadržaje. |