**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 33. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Jesen nam priča - Listopad** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  - pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  - povezuje likove s mjestom i vremenom radnje  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: glumi u igrokazu, crta naslovnicu knjige  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **OPIS FOTOGRAFIJE**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici opisuju fotografiju iz udžbenika. Kakve boje prevladavaju na fotografiji? Koje godišnje doba je prikazano na fotografiji? Osim po boji, po čemu još to možeš zaključiti? Koji je mjesec dobio ime po tome?  **2. SLUŠAM IGROKAZ**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:.**  Učenici sjede u krugu. Učiteljica/učitelj najavljuje igrokaz *Listopad*. Prije čitanja (ili slušanja) igrokaza učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Čime je listopad bojio drveće?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; pojašnjava i popravlja razumijevanje pročitanoga teksta čitajući ponovo tekst; iskazuje misli i osjećaje nakon čitanja književnoga teksta; prepoznaje i izdvaja temu književnog teksta; povezuje likove s mjestom i vremenom radnje.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Listopad je kistom bojio drveće.)  Otvaraju udžbenik i čitaju igrokaz po ulogama.  Učiteljica/učitelj pitanjima uvodi učenike u sadržajnu analizu: Tko su likovi u igrokazu? Gdje se nalazi drveće? Pročitaj kada je i kako došao listopad. Što listopad radi u parku? Objasni što želi sve drveće? Kakvu im je nošnju podario listopad? Što znači *doći u prošnju*? Kada je listopad počeo s prošnjom? Pročitaj kakvo je lišće ostavio.  Možeš li iz razgovora zaključiti kojega točno datuma razgovaraju stabla? Pročitaj stih kojim ćeš to dokazati.  Po čemu zaključuješ da je ovaj tekst igrokaz?  Učiteljica/učitelj može zapisati na ploču, a učenici u bilježnice, nekoliko podataka o igrokazu.  **4. PIŠEM IGROKAZ**  **Ishod aktivnosti**: učenik piše jednostavne tekstove prema zadanoj ili slobodno odabranoj temi; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti :**  Rad s udžbenikom:  - čitaju igrokaz po ulogama (nastoje interpretacijom prenijeti osjećaje, ugođaj te osobine lika slušatelju)  - pišu igrokaz u kojem razgovaraju jesen i list koji se boji odvojiti od stabla.  Nekoliko učenika čita svoj gotovi uradak.  **5. MALI KREATIVCI**  **Ishod aktivnosti:** učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); pronalazi i objašnjava podatke u grafičkim prikazima.  **Opis aktivnosti:**  Učenici su u parovima (mogu biti i u grupama po troje, četvero ovisno o broju učenika u razredu).  Promatraju tablicu s bojama (u udžbeniku). Pronalaze mjesta na kojima se u tablici nalaze boje s fotografije te imenuju boje koje listopad nije koristio.  Izmišljaju riječi koje završavaju na *pad* i uz svaku riječ trebaju napisati šaljivo objašnjenje.  **NA PLOČI JE:**  **Listopad**  **Tamara Vrbanović**  **-** igrokaz  TEMA: listopad boji krošnje drveća  LIKOVI: pjesnik, prvo, drugo i treće drvo, listopad  Listopad je projurio usnulim gradom.  Kistom je obojio krošnje drveća. | | | | [**Zvučna čitanka - Listopad**](https://hr.izzi.digital/DOS/4218/20040.html#block-366427) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3.Razvija osobne potencijale;  B. 2. 2. Razvija komunikacijske kompetencije  **ODR** A. 2. 1. Razlikuje pozitivne i negativne utjecaje čovjeka na prirodu i okoliš. |