**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 35. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Prodaja u pekarnici Kiflić - pripovijetka** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  - pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  - povezuje temu književnoga teksta s vlastitim iskustvom  - navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  - opisuje likove prema izgledu, ponašanju i govoru  - prepoznaje redoslijed događaja  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **KRUH**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može na ploču napisati rečenice u kojima se spominje kruh.  *Dobar kao kruh.*  *Biti na kruhu i vodi.*  *Ići svijetom trbuhom za kruhom.*  Jeste li kada čuli ove rečenice? Što one znače?  **2. SLUŠAM PRIPOVIJETKU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje pripovijetku Sanje Polak *Prodaja u pekarnici Kiflić*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Gdje žive djeca kojoj je Ema namijenila sakupljeni novac?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Djeca kojoj je Ema namijenila novac žive u Africi.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Tko se usudio reći da želi promijeniti obilježavanje Dana kruha? Čime je to Ema objasnila? Objasni izraze:  - udavimo mame, bake, tete  - napravimo svinjac u kuhinji.  Što ih je učiteljica pitala? Tko je ponudio rješenje? Pročitaj što su sve djeca napravila da im uspije prodaja. Kome se Ema dosjetila pomoći? Pročitaj i objasni poslovicu koje se Ema prisjetila.  Koja je tema ovoga teksta? Tko su likovi? Koji je događaj opisan?  Književni tekst u kojem se pripovijeda o nekom događaju u kojem sudjeluju likovi zovemo pripovijetka.  Učiteljica/učitelj može na ploču zapisati naslov, ime pisca i nekoliko podataka o tekstu. Učenici pišu u svoje bilježnice.  **4. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše jednostavne tekstove prema zadanoj ili slobodno odabranoj temi; prepoznaje redoslijed događaja.  **Opis aktivnosti:**  Rad s udžbenikom:  - učenici još jednom čitaju tekst pa određuju početak, središnji dio i završetak pripovijetke  - prema ponuđenim podnaslovima određuju redoslijed radnje pripovijetke i zapisuju ga u pisanke  - nabrajaju likove te između ponuđenih osobina izabiru Emine  - pišu promjene koje bi htjeli uvesti u svojem razredu.  **5. UNICEF**  **Ishod aktivnosti**: učenik pronalazi važne podatke u tekstu; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti :**  Promatraju znak na dlanu (fotografija). Razgovaraju o Unicefu, kao organizaciji koja brine o dobrobiti djece.  Pokušavaju smisliti što bi oni mogli napraviti s viškom kruha koji ostane nakon obilježavanja Dana kruha.  **NA PLOČI JE:**  **Prodaja u pekarnici Kiflić**  **Sanja Polak**  - pripovijetka (ulomak)  LIKOVI: Ema, učiteljica, Liridona, ostali učenici  REDOSLIJED RADNJE:  1. Ema razmišlja o Danu kruha  2. Svoje prigovore iznosi u razredu  3. Liridona predlaže rješenje  4. Djeca pišu o kruhu i izrađuju likovne radove  5. Novac će pokloniti za djecu Afrike  Kruh je simbol bogatstva i blagostanja.  Kruh ne bismo smjeli bacati.  U svijetu ima puno gladnih ljudi i djece. | | | | **[Zvučna čitanka – Prodaja u pekarnici Kiflić](https://hr.izzi.digital/DOS/4218/20040.html" \l "block-366807)** | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu.  **POD** A. 2. 1. Primjenjuje inovativna i kreativna rješenja; B. 2. 1. Razvija poduzetničku ideju od koncepta do realizacije; B. 2. 2. Planira i upravlja aktivnostima. |