**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 36. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pripovijedanje prema poticaju** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVIMO**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Na ploči je napisan pojam:  P R I P O V I J E T K A  Učiteljica/učitelj postavlja pitanje: Što je pripovijetka?  Učenici ispred sebe imaju crvene i zelene kartončiće. Učiteljica/učitelj čita tvrdnje. Kada pročita tvrdnju koja je točna, učenici trebaju podići zeleni kartončić, a kada tvrdnja nije točna, podižu crveni kartončić.  Npr. Pripovijetka je pisana u stihovima. U pripovijetkama imamo glavne i sporedne likove.  Pripovijetka je priča o stvarnim događajima. U pripovijetkama likovi mogu biti nestvarni.  Pripovijetka je pisana po ulogama.  Otvaraju udžbenike i zaokružuju slova ispred točnih završetaka rečenica.    **2. PROČITAJ PA NASTAVI**  Ishod aktivnosti: učenik pronalazi važne podatke u tekstu; piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  **Opis aktivnosti:**  Učenici trebaju, svatko za sebe, pročitati priču. Zatim trebaju zamisliti da imaju supermoć koja će trajati točno šest sati.  Nastavi priču tako da opišeš svoju supermoć i što si s njom napravio u šest sati koliko je trajala.  Učenici samostalno pišu nastavak priče.  3. AUTORSKI STOLAC  Ishod aktivnosti: učenik u govornim situacijama samostalno prilagođava ton, intonaciju i stil; služi se novim riječima u skladu s komunikacijskom situacijom i temom.  Opis aktivnosti:  Učiteljica/učitelj ispred ostalih učenika može staviti stolac na kojem sjedi autor priče dok čita svoj uradak (svoj nastavak priče). Ostali učenici pažljivo slušaju. | | | | Modul: Književnost i stvaralaštvo  Jedinica: Pripovijetka  [**Objekt: Ja pripovijedam, ti pripovijedaš**](https://hr.izzi.digital/DOS/4218/20306.html#block-426535)  Modul: Književnost i stvaralaštvo  Jedinica: Pripovijetka  [**Objekt: A redoslijed događaja?**](https://hr.izzi.digital/DOS/4218/20306.html#block-426557)  Modul: Književnost i stvaralaštvo  Jedinica: Pripovijetka  [**Objekt: Pitanje za kraj**](https://hr.izzi.digital/DOS/4218/20306.html#block-429180) | **OSR** A. 2. 3.Razvija osobne potencijale;  A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** C. 2. 2. Razlikuje osobnu od opće dobrobiti. |