**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 38. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **I životinje mogu biti prijatelji – Mrav i golub** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  - pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – prepoznaje i izdvaja temu književnoga teksta  - opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **DA SAM…**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: Susrećeš li životinje na putu do škole? Učenici trebaju zamisliti i ispričati kako izgleda jedan običan dan u životu neke životinje. Uspoređuju taj dan sa svojim običnim danom.  **2. SLUŠAM BASNU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje basnu *Mrav i golub* koju je napisao Ezop. Prije čitanja (ili slušanja) basne učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Za koga je lovac pripremio zamku?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Lovac je pripremio zamku za golubove.)  Otvaraju udžbenik i još jednom čitaju tekst. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Kamo je mrav otišao? Što mu se dogodilo? Tko ga je ugledao? Kako mu je pomogao? Tko je došao u šumu i što je pripremao? Pročitaj kako je mrav spasio goluba.  Tko su likovi u ovoj priči? Nabroji nekoliko osobina koje ima mrav i nekoliko koje ima golub. Tko inače ima te osobine?  Ima li ova priča neku pouku?  Kratku priču u kojoj životinje (biljke ili predmeti) imaju osobine ljudi nazivamo BASNA. Svaka basna na kraju ima pouku.  Objasni pouku ove basne. Kakav bi bio završetak basne da je mrav donio drugu odluku? Koju bi poruku poslao golubu? Što je zajedničko svim basnama?  Učiteljica/učitelj može na ploču zapisati naslov, ime pisca i nekoliko podataka o tekstu. Učenici pišu u svoje bilježnice.  **4. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše jednostavne tekstove prema zadanoj ili slobodno odabranoj temi; prepoznaje redoslijed događaja.  **Opis aktivnosti:**  Rad s udžbenikom: Učenici nabrajaju dobre i loše osobine koje su u basnama pridodane životinjama. U tablicu zapisuju naziv životinje i osobine koje su joj pridodane. Pišu što mogu učiniti za osobe koje su njemu činile dobro. Primjere povezuju s dijelovima tijela koje koriste kad čine nešto dobro. Npr. usta su povezana s poklanjanjem osmijeha.  **NA PLOČI JE:**  **Mrav i golub**  **Ezop**  - basna  LIKOVI: mrav i golub  OSOBINE LIKOVA:  mrav – neplivač, spretan, snalažljiv, zahvalan  golub – osjećajan, domišljat, požrtvovan  POUKA:  Dobro se dobrim vraća.  Pomozi onome kome je pomoć potrebna pa će i drugi tebi pomoći. | | | | **[Zvučna čitanka – Mrav i Golub](https://hr.izzi.digital/DOS/4218/20040.html" \l "block-366435)**  Modul: Književnost i stvaralaštvo  Jedinica: Basna  [**Objekt: Medo priča, sova sluša, mrav ne žuri, a zeko juri**](https://hr.izzi.digital/DOS/4218/20309.html#block-419000)  Modul: Književnost i stvaralaštvo  Jedinica: Basna  [**Objekt: Basna**](https://hr.izzi.digital/DOS/4218/20309.html#block-419032)  Modul: Književnost i stvaralaštvo  Jedinica: Basna  [**Objekt: Košuta i njezino lane**](https://hr.izzi.digital/DOS/4218/20309.html#block-419005) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih;  B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu. |