**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 39. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pisma mogu biti različita** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - odgovara na pitanja o pročitanome tekstu  - postavlja pitanja o pročitanome tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše različite kratke tekstove: čestitka, kratka e–poruka, pisani sastavak  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ADRESE RAZNE**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici promatraju dvije adrese napisane u udžbeniku. Čitaju što sadržava jedna, a što druga adresa.  Objašnjavaju na koji će način stići jedno pismo, a kako će stići drugo.  **2. PIŠEM ELEKTRONIČKU POŠTU**  Ishod aktivnosti: učenik piše različite kratke tekstove: čestitka, kratka e-poruka, pisani sastavak; provjerava pravopisnu točnost i slovopisnu čitkost u pisanju.  **Opis aktivnosti:**  Učenici promatraju fotografije dječaka i djevojčice u udžbeniku.  Komunikacijska situacija: Kako zovemo pismo poslano putem interneta? Koje će pismo stići prije, ono poslano poštom ili putem interneta? Mogu li i dječak i djevojčica pročitati e-pismo? Objasni što im je potrebno.  E-pismo najbrže će stići do osobe kojoj želimo prenijeti poruku. Poruka putuje od pošiljatelja prema primatelju. Kome smiješ dati svoju e-adresu? Što ne smiješ dati? (Lozinku i svoje osobne podatke.)  Učenici rješavaju zadatke u udžbeniku:  - zapisuju svoju e-adresu  - pišu adrese prijatelja kojima žele poslati e-poruku  - pišu poruku ili pismo.  Učiteljica/učitelj zapisuju na ploču, a učenici u pisanke nekoliko informacija.  3. OKO TEKSTA TEKST  Ishod aktivnosti: učenik odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Učenici sjede u grupama. Svaka grupa ima jedan tablet.  Učenici čitaju tekst u rubrici *Oko teksta tekst*. Odgovaraju na pitanja: Kada je poslano prvo e-pismo? Koje je godine kraljica poslala pismo? Prije koliko godina je to bilo?  Učenici pišu e-poruku i šalju je prijatelju iz razreda.  **NA PLOČI JE:**  **Pismo**  pošiljatelj - pismo – primatelj  Pisma koja šaljemo trebaju biti pravopisno i gramatički točna. | | | |  | **OSR** A. 2. 3. Razvija osobne potencijale;  A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; B. 2. 3. Učenik primjenjuje komunikacijska pravila u digitalnome okružju. |