**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 4. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Učiteljica u mojem srcu – Moja učiteljica** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 2. Učenik sluša tekst i prepričava sadržaj poslušanoga teksta.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.  - iskazuje misli i osjećaje nakon čitanja književnoga teksta  - prepoznaje temu književnoga teksta  - povezuje temu književnog teksta s vlastitim iskustvom  OŠ HJ B. 3. 2. Učenik čita književni tekst i uočava pojedinosti književnoga teksta.  - prepoznaje i izdvaja temu književnoga teksta  - opisuje likove prema izgledu, ponašanju i govoru  OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. I OPET U ŠKOLI**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici imaju papiriće na koje trebaju napisati riječ koja najbolje opisuje njihovu učiteljicu/učitelja. Papiriće lijepe na ploču u označeni prostor. Učiteljica/učitelj čita riječi koje su učenici napisali. Razgovaraju o napisanim riječima.  **2. SLUŠAM TEKST**  Ishod aktivnosti: učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što je za dječaka mačji kašalj?  Učiteljica/učitelj čita priču Sanje Pilić *Moja učiteljica*.    3. RAZUMIJEM ŠTO SLUŠAM  Ishod aktivnosti: učenik odgovara na pitanja o poslušanome tekstu; iskazuje misli i osjećaje nakon čitanja književnoga teksta; prepoznaje temu književnoga teksta; povezuje temu književnog teksta s vlastitim iskustvom.  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Dječaku je učenje mačji kašalj.)  Učiteljica/učitelj pitanjima uvodi učenike u analizu priče: Kako se zove učiteljica? Zašto dječak voli biti pametan? S kime je dječak usporedio učiteljicu? Pročitaj što sve učiteljica radi osim podučavanja. Što dječak želi biti kad naraste? Zašto je učiteljici poklonio crtež?  Rečenica *Divno si me pogodio!* znači: a) da je dječak crtežom gađao učiteljicu  b) da joj crtež jako nalikuje.  Objasni kada kažemo da je nešto mačji kašalj. Što je za dječaka mačji kašalj? Pročitaj što mama kaže o učiteljicama. Što je dječak iz toga zaključio?  Učiteljica/učitelj može zapisati na ploču naslov priče i ime pisca, likove i temu.  **4. VJEŽBAM ČITANJE**  Ishod aktivnosti: učenik prepoznaje i izdvaja temu književnoga teksta; opisuje likove prema izgledu, ponašanju i govoru.  **Opis aktivnosti:**  Učenici nekoliko puta čitaju tekst tako da svaki učenik čita jednu rečenicu. Prilikom čitanja treba paziti na točno intoniranje riječi kao i rečeničnih znakova.  Svaki tekst ima temu. Književno djelo može govoriti o osobi, događaju, predmetu, osjećaju… Tema je ono o čemu se u tekstu govori. Koja je tema ove priče?  **5. RAZMIŠLJAM I RJEŠAVAM**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Frontalno se provjerava točnost uradaka.  **6. OKO TEKSTA TEKST**  Ishod aktivnosti: učenik odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Učenici čitaju tekst u rubrici *Oko teksta tekst*. Odgovaraju na pitanja: Što možeš saznati iz njega? U čemu se razlikuje od ulomka *Moja učiteljica*? U čemu su ova dva teksta slična? Saznaj gdje možeš pronaći ovakve tekstove.  **NA PLOČI JE:**  **Moja učiteljica**  **Sanja Pilić**  - ulomak iz priče  TEMA: dječakov doživljaj učiteljice  Dječakova učiteljica je: | | | | [**Zvučna čitanka – Moja učiteljica**](https://hr.izzi.digital/DOS/4218/20040.html#block-366438) | **OSR** A. 2. 3. Razvija osobne potencijale; B. 2. 2. Razvija komunikacijske kompetencije.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **GOO** C. 2. 1.Sudjeluje u unapređenju života i rada škole.  **ODR** C. 2. 2. Razlikuje osobnu od opće dobrobiti. |