**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 41. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo (vode, gore)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  - odgovara na pitanja o poslušanome tekstu  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - pojašnjava i popravlja razumijevanje pročitanoga teksta čitajući ponovo tekst  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROMATRAM FOTOGRAFIJE**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pojašnjava i popravlja razumijevanje pročitanoga teksta čitajući ponovo tekst.  Opis aktivnosti:  Učenici promatraju fotografije u udžbeniku i pokušavaju prepoznati mjesta koja su na njima prikazana. Iznose svoja iskustva i dojmove s posjeta mjestima s fotografija (Velebit, Plitvička jezera, Kornati).  **2. NACIONALNI PARKOVI**  **Ishod aktivnosti:** učenik odgovara na pitanja o poslušanome tekstu; pronalazi važne podatke u tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učiteljica/učitelj može pročitati tekst o nacionalnim parkovima.  Komunikacijska situacija: Zašto su neki dijelovi naše domovine posebno zaštićeni? Koliko ima nacionalnih parkova u Hrvatskoj? Pročitaj kako se zovu. Koji je nacionalni park ili park prirode najbliži tvojemu zavičaju?  Promotri kakvim su slovom napisani nazivi nacionalnih parkova? Koja je riječ u nazivu napisana velikim slovom?  3. PIŠEM VELIKO SLOVO  Ishod aktivnosti: učenik piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina.  Opis aktivnosti:  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita gotovi uradak.  Učenici:  - u tablicu zapisuju imena nacionalnih parkova  - zapisuju imena nekoliko mjesta, gora, rijeka i jezera iz svojega zavičaja  - uočavaju netočno napisana imena i prepisuju ih pravilno.  Učiteljica/učitelj može zapisati na ploču, a učenici u pisanke, naslov i nekoliko primjera naziva voda i gora.  **4. MOJA DRŽAVA**  Ishod aktivnosti: učenik piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; provjerava pravopisnu točnost i slovopisnu čitkost u pisanju.  Opis aktivnosti:  Učenici trebaju smisliti ime neke izmišljene države, zatim nacrtati zemljovid te države i na njemu označiti imena četiri grada, tri rijeke, dvije planine, dva jezera i mora. Ponavljaju kakvom se bojom na zemljovidu prikazuju vode i uzvisine.  **NA PLOČI JE:**  **Veliko slovo u imenima voda i gora**  U imenima voda i gora samo se prva riječ piše velikim početnim slovom.  GORE VODE  Zagrebačka gora Vransko jezero  Velebit Bundek  Požeška gora Jadransko more | | | | Modul: Hrvatski jezik i komunikacija  Jedinica: Veliko početno slovo u imenima voda, otoka i gora  [**Objekt: Putujmo našom domovinom. Lijepa naša!**](https://hr.izzi.digital/DOS/4218/13506.html#block-208372)  Modul: Hrvatski jezik i komunikacija  Jedinica: Veliko početno slovo u imenima voda, otoka i gora  [**Objekt: Ponovimo**](https://hr.izzi.digital/DOS/4218/13506.html#block-208467) | **OSR** A. 2. 3.Razvija osobne potencijale;  A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **PID OŠ** B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. |