**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 42. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Ah, ta matematika** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  - pronalazi važne podatke u tekstu  - pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – provjerava pravopisnu točnost i slovopisnu čitkost u pisanju  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – opisuje likove prema izgledu, ponašanju i govoru  – prepoznaje redoslijed događaja  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: glumi u igrokazu  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **MATEMATIKA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici trebaju izmiješane slogove složiti u riječ (matematika) i napisati o kojoj se znanosti radi. Voliš li matematiku? Koji ti je predmet najdraži? Koji ti je najteži?  Kraticu predmeta napisanog na rasporedu učenici trebaju spojiti s emotikonom koji najbolje prikazuje osjećaj koji određeni predmet izaziva kod njih.  **2. SLUŠAM PRIPOVIJETKU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Đurđice Stuhlreiter *Ah, ta matematika*. Prije čitanja (ili slušanja) pripovijetke učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Za kada dječak može ostaviti bolesni hod?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Bolesni hod dječak može ostaviti kada dođe vrijeme za igru.)  Otvaraju udžbenik i još jednom čitaju. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Kakve je probleme imao Marko? Kome se požalio? Misliš li da se mama jako zabrinula? Objasni. Pročitaj što se Marko dosjetio da ga boli. Pokaži Markov zdrav i bolestan hod. Što je mama predložila? O čemu je putem prema školi razmišljao?  Učiteljica/učitelj može na ploču zapisati naslov, ime pisca i nekoliko rečenica o tekstu. Učenici pišu u svoje bilježnice.  **4. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; stvara različite individualne uratke: glumi u igrokazu; provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom:  - učenici opisuju dječaka Marka i njegovu mamu  - pokušavaju odglumiti razgovor Marka i njegove mame  - opisuju situacije, slične Markovoj, u kojima su se i sami našli  - čitaju tvrdnje napisane u tablici i stavljaju kvačice uz tvrdnje koje vrijede za njih.  **5. VELIKI I MALI ODMOR**  **Ishod aktivnosti**: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pronalazi i objašnjava podatke u grafičkim prikazima.  **Opis aktivnosti :**  Čemu služe odmori u školi? Što najčešće radiš za vrijeme odmora?  Učenici trebaju na tortnom dijagramu (posebno za mali i za veliki odmor) odrediti dio odmora koji koriste za određenu aktivnost te napisati koja je to aktivnost.  Na koju aktivnost trošiš najveći dio odmora? Za što iskoristiš najmanje vremena?  Zanimljivost: Učenici trebaju izračunati u kojem su stoljeću djevojčice u Hrvatskoj krenule u školu.  **NA PLOČI JE:**  **Ah, ta matematika**  **Đurđica Stuhlreiter**  - priča  LIKOVI: dječak Marko, mama  Marku je matematika bila najteži predmet.  Meni je najteži predmet\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Najdraži predmet mi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | | | | [**Zvučna čitanka – Ah, ta matematika**](https://hr.izzi.digital/DOS/4218/20040.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu. |