**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 43. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Razmišljam i pišem sve što znam** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - provjerava pravopisnu točnost i slovopisnu čitkost u pisanju  - piše veliko početno slovo: imena naseljenih mjesta, voda i gora  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje glagole na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ISPRAVLJAM SASTAVAK**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; provjerava pravopisnu točnost i slovopisnu čitkost u pisanju.  Opis aktivnosti:  Učenici su podijeljeni u parove. Svaki par treba velikim tiskanim slovima napisati imena pet gradova, pet gora i pet voda (rijeka, jezero ili more). Zatim papir daju paru sa svoje lijeve strane. Na papir koji su dobili trebaju imena prepisati pisanim slovima pazeći na pravopisna pravila. Papir vraćaju grupi od koje su ga dobili, a oni provjeravaju jesu li sva imena točno napisana.  **2. PAZIM KAKO PIŠEM**  Ishod aktivnosti: učenik pronalazi važne podatke u tekstu; provjerava pravopisnu točnost i slovopisnu čitkost u pisanju; piše veliko početno slovo: imena voda i gora; prepoznaje glagole na oglednim primjerima.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita gotovi uradak.  Učenici:  - čitaju napisane rečenice i zaokružuju riječi koje trebaju biti napisane velikim početnim slovom  - točno prepisuju riječi koje su zaokružili  - pišu pitanja na koja se odgovor nalazi u napisanom tekstu (1. zadatak)  - pronalaze uljeze među napisanim glagolima  - odabiru glagole i s pomoću njih sastavljaju rečenice  - dopunjavaju rečenice riječima koje nedostaju pazeći na smisao rečenica  - pravilno pišu imena voda i gora, rješavaju premetaljke  - prepoznaju imenice i glagole među riječima.  **3. PROVJERAVAM SVOJE ZNANJE**  Ishod aktivnosti: učenik piše veliko početno slovo: imena naseljenih mjesta, voda i gora; provjerava pravopisnu točnost i slovopisnu čitkost u pisanju.  **Opis aktivnosti:**  Učenici su podijeljeni u parove. Učiteljica/učitelj svakom će paru dati tablicu. Učenici trebaju ispuniti tablicu imenima naseljenih mjesta, voda i gora koji počinju određenim slovom. Za pomoć će imati geografsku kartu RH koju smiju koristiti. U vremenu od tri minute trebaju napisati što više imena u tablicu. Pišu pisanim slovima pazeći na pravopisna pravila. Pobijedila je grupa koja ima najviše točno napisanih imena.  Prijedlog tablice:   |  |  |  |  | | --- | --- | --- | --- | | **ZADANO SLOVO** | **IME NASELJENOG MJESTA** | **IME VODE** | **IME GORE** | | **B** |  |  |  | | **M** |  |  |  | | **D** |  |  |  | | | | | Modul: Hrvatski jezik i komunikacija  Jedinica: Veliko početno slovo u imenima voda, otoka i gora  [**Objekt: Provjerimo**](https://hr.izzi.digital/DOS/4218/13506.html#block-208470) | **OSR** A. 2. 3.Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **PID OŠ** B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. |