**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 44. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Po cijele dane glagoli nešto rade** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 2. Učenik sluša tekst i prepričava sadržaj poslušanoga teksta.  - odgovara na pitanja o poslušanome tekstu  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - pojašnjava i popravlja razumijevanje pročitanoga teksta čitajući ponovo tekst  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - provjerava pravopisnu točnost i slovopisnu čitkost u pisanju  - piše jednostavne tekstove prema zadanoj ili slobodno odabranoj temi  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - uočava glagolsku radnju, stanje ili zbivanje na oglednim primjerima  - prepoznaje glagole na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. GLAGOLI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može pripremiti kartice s riječima (glagoli i ostale riječi). Učenik odabire jednu karticu, čita riječ koja piše na njoj pa, ukoliko je napisana riječ glagol, stavlja karticu na ploču.  Koristeći se samo glagolima, učenici govore što su sve jučer navečer radili.  (Npr. Sjedila sam, peglala, tuširala se, češljala se, pokrivala…)  **2. SLUŠAM I RAZGOVARAM**  **Ishod aktivnosti:** učenik pronalazi važne podatke u tekstu; odgovara na pitanja o poslušanome tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učiteljica/učitelj čita pjesmu o glagolima. Učenici pažljivo slušaju, a nakon slušanja odgovaraju na pitanja: Kakav bi bio glagol da je živo biće? Pročitaj što radi kad ga uhvati stanje. Objasni kada glagol izriče zbivanje. Osim radnje, što još glagol može izricati?  GLAGOLI su riječi koje izriču radnju, stanje i zbivanje.  Učenici još jednom čitaju pjesmu pa u tablicu ispisuju po četiri glagola radnje, stanja i zbivanja.  **3. GLAGOLI, GLAGOLI**  **Ishod aktivnosti:** učenik uočava glagolsku radnju, stanje ili zbivanje na oglednim primjerima; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom:  - učenik ponuđene glagole svrstava u tablicu ovisno o tome izriču li radnju, stanje ili zbivanje  - piše dvije rečenice u kojima će upotrijebiti glagole *sijedi* i *sjedi*  - piše šest glagola koji su mu najdraži  - koristeći se najdražim glagolima, piše tri upitne rečenice.  Nakon svakog riješenog zadatka čitaju svoje uratke i na taj način provjeravaju točnost.  **4. A ŠTO SU GLAGOLI?**  **Ishod aktivnosti:** učenik piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  **Opis aktivnosti:**  Komunikacijska situacija: Kako je prikazan glagol u pjesmi?  Zamisli kako bi izgledala imenica da je živo biće. Učenici trebaju opisati vanjski izgled i osobine imenice kao živoga bića.  Nekoliko učenika čita svoje gotove uratke.  **NA PLOČI JE:**  **Glagoli**  GLAGOLI su riječi koje izriču radnju, stanje i zbivanje.  RADNJA: skače, igra, pjeva, pleše…  STANJE: spava, sjedi, miruje, sanja…  ZBIVANJE: cvjeta, voli, raste, kiši… | | | | Modul: Hrvatski jezik i komunikacija  Jedinica: Glagoli − radnja, stanje, zbivanje  [**Objekt: Igramo se, spavamo, razmišljamo**](https://hr.izzi.digital/DOS/4218/13507.html#block-208212)  Modul: Hrvatski jezik i komunikacija  Jedinica: Glagoli − radnja, stanje, zbivanje  [**Objekt: Glagolima izričemo radnju**](https://hr.izzi.digital/DOS/4218/13507.html#block-208215)  [**Objekt: Glagolima izričemo stanje**](https://hr.izzi.digital/DOS/4218/13507.html#block-208216)  [**Objekt: Glagolima izričemo zbivanje**](https://hr.izzi.digital/DOS/4218/13507.html#block-208504)  Modul: Hrvatski jezik i komunikacija  Jedinica: Glagoli − radnja, stanje, zbivanje  [**Objekt: Ponovimo glagole**](https://hr.izzi.digital/DOS/4218/13507.html#block-208217) | **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **GOO** A. 2. 1. Ponaša se u skladu s ljudskim pravima u svakodnevnom životu. |