**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 47. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo u imenima ustanova** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - piše veliko početno slovo: imena ustanova u užem okružju  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. USTANOVA**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj može na ploču staviti kartice sa slovima. Učenici pokušavaju od izmiješanih slova sastaviti riječ USTANOVA.  N A O  V T  U A S  Što su ustanove? Nabroji nekoliko ustanova.  Promatraju fotografije raznih ustanova u udžbeniku i pokušavaju povezati naziv s fotografijom.  **2. PIŠEM VELIKO POČETNO SLOVO**  Ishod aktivnosti: učenik pronalazi važne podatke u tekstu; piše veliko početno slovo: imena ustanova u užem okružju; provjerava pravopisnu točnost i slovopisnu čitkost u pisanju.  **Opis aktivnosti:**  Učenici čitaju nazive ustanova i uočavaju koje su riječi u nazivu napisane velikim početnim slovom.  Zaključuju da se prva riječ u nazivu piše velikim slovom, a ostale malim, osim vlastitih imena. Učiteljica/učitelj može zapisati naslov i nekoliko naziva ustanova na ploču, a učenici u svoje pisanke.  **3. USTANOVE SU SVUDA**  Ishod aktivnosti: učenik piše veliko početno slovo: imena ustanova u užem okružju; provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita gotovi uradak.  Učenici:  - pišu imena ustanova u svojem mjestu ili blizu njega  - uočavaju netočno napisana imena ustanova i prepisuju ih pravilno  - pišu ime vrtića i škole koju pohađaju  - pišu imena ustanova koje su posjetili.  **4. ISTRAŽUJEM**  **Ishod aktivnosti:** učenik piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  **Opis aktivnosti:**  Učenici trebaju smisliti šaljiva imena ustanova, npr. Škola za ptice, Knjižnica za morska bića… Pri pisanju imena ustanova trebaju paziti na pravopisna pravila o pisanju velikoga početnoga slova.  Učenici na internetu proučavaju koji se muzeji nalaze u većim gradovima u blizini mjesta u kojem žive. Sastavljaju popis od pet muzeja koje bi htjeli posjetiti. Kada su svi napisali, mogu od dobivenih podataka napraviti popis najviše spominjanih muzeja i po mogućnosti zamoliti učiteljicu/učitelja da organiziraju posjet tom muzeju.  **NA PLOČI JE:**  **Veliko početno slovo u imenima ustanova**  U imenima ustanova prva riječ piše se velikim početnim slovom, a ostale malim. Ako se u nazivu  nalazi vlastita imenica, i ona se piše velikim početnim slovom.  Muzej za umjetnost i obrt  Muzej Mimara  Osnovna škola Ivana Gundulića  Dom zdravlja Osijek  Hrvatsko narodno kazalište | | | | Modul: Hrvatski jezik i komunikacija  Jedinica: Veliko početno slovo u imenima ustanova  [**Objekt: I zgrade imaju imena**](https://hr.izzi.digital/DOS/4218/13508.html#block-208304)  Modul: Hrvatski jezik i komunikacija  Jedinica: Veliko početno slovo u imenima ustanova  [**Objekt: Ponovimo**](https://hr.izzi.digital/DOS/4218/13508.html#block-208321)  Modul: Hrvatski jezik i komunikacija  Jedinica: Veliko početno slovo u imenima ustanova  [**Objekt: Provjerimo**](https://hr.izzi.digital/DOS/4218/13508.html#block-208475) | **OSR** A. 2. 3.Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima. |