**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 49. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Neobična reklama** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **REKLAME**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pitanjima usmjerava razmišljanje učenika: Voliš li gledati reklame? Pamtiš li neku reklamu koja te uvijek zabavi ili nasmije? Objasni što ti je u njoj zabavno. Imaš li neku reklamu koja te uvijek naljuti? Što reklamira? Objasni što te u njoj ljuti. Razmisli i reci čemu služe reklame?  **2. SLUŠAM IGROKAZ**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje igrokaz Saše Veronek Germadnik *Neobična reklama*. Prije čitanja (ili slušanja) igrokaza učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Kako se zove deterdžent?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; pojašnjava i popravlja razumijevanje pročitanoga teksta čitajući ponovo tekst; iskazuje misli i osjećaje nakon čitanja književnoga teksta.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Deterdžent se zove Mrljoflek.)  Otvaraju udžbenik i čitaju igrokaz po ulogama.  Učiteljica/učitelj pitanjima uvodi učenike u sadržajnu analizu: Tko su likovi u igrokazu? Što je uzrujalo djevojčicu? Pročitaj koje je sve mrlje htjela sačuvati. Kako je mama reagirala na njezinu tugu? Tko spašava stvar? Što Mrljoflek radi?  Što te nasmijalo ili iznenadilo u ovom igrokazu – reklami? Treba li reklamirati proizvod koji ničemu ne služi? Pamtiš li neku zgodnu rečenicu iz reklame ili pjesmicu koju pjevušiš?  Pročitaj u udžbeniku što je reklama.  Učiteljica/učitelj može zapisati na ploču, a učenici u bilježnice nekoliko podataka o igrokazu. Učenici mogu nacrtati djevojčičinu majicu prije i poslije korištenja Mrljofleka.  **4. MOGU I OVO**  **Ishod aktivnosti**: učenik piše jednostavne tekstove prema zadanoj ili slobodno odabranoj temi.  **Opis aktivnosti :**  Rad s udžbenikom:  - pišu tekst kojim će reklamirati deterdžent  - smišljaju naziv svojega proizvoda  - nabrajaju nekoliko proizvoda koje su članovi obitelji kupili i čime su nezadovoljni te ih rijetko koriste.  Nekoliko učenika čita svoj gotovi uradak.  **5. MALI KREATIVCI**  **Ishod aktivnosti:** učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici su u parovima. Trebaju smisliti beskoristan proizvod koji ničemu ne služi i tekst reklame s pomoću kojega će uvjeriti prijatelja da proizvod kupi.  **NA PLOČI JE:**  **Neobična reklama**  **Saša Veronek Germadnik**  **-** igrokaz  LIKOVI: djevojčica, mama deterdžent Mrljoflek  MAJICA PRIJE MAJICA POSLIJE  REKLAMA – kratka i jasna poruka kojom se nešto nudi. | | | | [**Zvučna čitanka – Neobična reklama**](https://hr.izzi.digital/DOS/4218/20040.html#block-366445) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3. Razvija osobne potencijale;  B. 2. 2. Razvija komunikacijske kompetencije.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš.  **POD** A. 2. 1. Primjenjuje inovativna i kreativna rješenja; A. 2. 2. Snalazi se s neizvjesnošću i rizicima koje donosi. |