**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 5. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Sve ovo već znamo – Ponavljanje sadržaja drugoga razreda** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **PONAVLJANJE:**  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje i razlikuje izjavnu, upitnu i uskličnu te jesnu i niječnu rečenicu u tekstu  - stvara i piše izjavne (potvrdne i niječne), upitne, usklične rečenice  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VESELA DJECA**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici promatraju fotografiju u udžbeniku s pomoću koje učiteljica/učitelj usmjerava komunikacijsku situaciju: Gdje se nalaze djeca? Kako se osjećaju djeca na fotografiji? Po čemu to možeš zaključiti? Ispričaj kako bi im se priključio u igri.  **2. SVE OVO VEĆ ZNAMO**  Ishod aktivnosti: učenik piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju; izabire odgovarajuće riječi i upotrebljava ih u oblikovanju sintagmi i rečenica; prepoznaje i razlikuje izjavnu, upitnu i uskličnu te jesnu i niječnu rečenicu u tekstu; stvara i piše izjavne (potvrdne i niječne), upitne, usklične rečenice; prepoznaje ogledne i česte imenice s konkretnim značenjem.  **Opis aktivnosti:**  Rad s udžbenikom: učenici rješavaju zadatke u udžbeniku. Nakon svakog riješenog zadatka provjeravaju točnost uratka.  Učenik samostalno:  - oblikuje pitanja  - stvara i piše izjavne (potvrdne i niječne) rečenice  - piše veliko slovo u imenima ljudi i naseljenih mjesta  - piše imenice.  3. VIJESTI, VIJESTI  Ishod aktivnosti: učenik pažljivo i uljudno sluša sugovornika ne prekidajući ga u govorenju; piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  Opis aktivnosti:  Komunikacijska situacija: Ispričaj što prikazuje fotografija. Oko čega se djeca najčešće svađaju? Kako ti rješavaš svoje probleme s prijateljima? Znaš li se ispričati kada pogriješiš? Prihvaćaš li tuđu ispriku?  Opiši situaciju kada si se ispričao te kako je osoba prihvatila ispriku.  Napiši vijest o tome što se dogodilo i zašto su se dječaci sukobili. (Čitaju pitanja na koja mora odgovarati svaka vijest).  Nekoliko učenika čita svoje gotove uratke. | | | |  | **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |