**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 50. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Junaci stripova - Garfield** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše jednostavne tekstove prema zadanoj ili slobodno odabranoj temi  OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. STRIPOVI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: Učenici promatraju fotografije u udžbeniku. Pokušaj procijeniti kako se osjećaju mačke na slici. Kojoj bismo mački mogli prići, a koju bi bilo bolje izbjegavati?  Voliš li stripove? Nabroji neke junake iz stripa za koje si čuo. Jesu li glavni likovi stripova uvijek ljudi? Kako se zove poznati mačak – junak stripa?  **2. GARFIELD**  **Ishod aktivnosti:** učenik odgovara na pitanja o poslušanome tekstu; pronalazi važne podatke u tekstu.  **Opis aktivnosti:**  Učiteljica/učitelj može pročitati tekst o mačku Garfieldu. Nakon čitanja teksta učiteljica/učitelj pitanjima vodi učenike kroz analizu: Koje osobine ima Garfield? Što ne voli? Što najviše voli? Što misliš zašto je baš mačak glavni lik stripa?  Objasni zašto ljudi vole čitati stripove bez obzira na godine. Koliko godina danas ima Garfield? Učenici računaju u udžbeniku u prostoru za računanje.  **3. ZNAM I OVO**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita gotovi uradak.  Učenici:  - o svakom mačku s fotografije pišu rečenicu koja ga najbolje opisuje  - nabrajaju superjunake koje su gledali u crtanim ili igranim filmovima  - osmišljavaju svojeg strip-junaka, pišu njegovo ime, opisuju mjesto stanovanja te osobine i moći po kojima je poznat.  **4. MOJ STRIP**  **Ishod aktivnosti:** učenik piše jednostavne tekstove prema zadanoj ili slobodno odabranoj temi.  **Opis aktivnosti:**  Učenici trebaju napisati i nacrtati prvu pustolovinu svojega junaka. Pišu naslov stripa i ime autora.  Ponavljaju što je strip, od čega se sastoji, kako označavamo tekst koji izgovara lik… Učenici trebaju napraviti strip u šest slika.  GOVOR RAZMIŠLJANJA | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **OŠ LK** A. 3. 1. Učenik likovnim i vizualnim izražavanjem interpretira različite sadržaje. |