**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 51. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Oblačica i snijeg (umanjenice i uvećanice)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  - točno izgovara ogledne i česte riječi koje su dio aktivnog rječnika u kojima su glasovi: č, ć, dž, đ, ije/je/e/i  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – provjerava pravopisnu točnost i slovopisnu čitkost u pisanju  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje ogledne i česte umanjenice i uvećanice  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  - povezuje temu književnoga teksta s vlastitim iskustvom  - navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – opisuje likove prema izgledu, ponašanju i govoru  – prepoznaje redoslijed događaja  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: glumi u igrokazu  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **MATEMATIKA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pitanjima potiče razmišljanje učenika: Je li tvoja školska torba danas torbica ili torbetina? Objasni razliku. Kada se kaže mačkica, a kada mačketina?  **2. SLUŠAM PRIČU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Tamare Vrbanović *Oblačica i snijeg*. Prije čitanja (ili slušanja) pripovijetke učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Koje godišnje doba je počelo?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Počela je zima.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Kako se zove najmlađa članica obitelji Oblačko? Što je mama završavala? Pročitaj što je pitala baku. Što su radili tata i brat? Objasni zašto je Oblačica bila tako uzbuđena. Objasni zašto je Oblačica bila tako uzbuđena. Pročitaj što je sve snijegom prekrila Oblačica.  **4. MOGU I OVO**  **Ishod aktivnosti:** učenik prepoznaje ogledne i česte umanjenice i uvećanice; provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom:  - učenici iz priče ispisuju imenice koje označavaju nešto maleno  - čitaju koje imenice zovemo umanjenicama, a koje uvećanicama  - navode svoje primjere uvećanica i umanjenica s određenim završetkom  - pišu imenice pored navedenih uvećanica  - uočavaju umanjenice među ponuđenim imenicama  Učiteljica/učitelj može zapisati na ploču, a učenici u bilježnice, nekoliko podataka o umanjenicama i uvećanicama.  **5. OBITELJ OGROMNIK**  **Ishod aktivnosti**: učenik prepoznaje ogledne i česte umanjenice i uvećanice; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti :**  Učenici samostalno popunjavaju tablicu riječima koje nedostaju (imenica, umanjenica ili uvećanica). Provjeravaju točnost uradaka.  Zamišljaju da su zalutali u kuću obitelji Ogromnik. Rabeći što više uvećanica, trebaju opisati zajednički ručak sebe i divova. Nekoliko učenika čita svoje gotove uratke.  **Na ploči je:**  **Umanjenice i uvećanice**  UMANJENICE  - imenice koje označavaju nešto malo  Najčešće završavaju na:  - ić:  - čić: (učenici pišu po dva primjera umanjenica)  - ica:  - čica:  UVEĆANICE  - imenice koje označavaju nešto veliko  Najčešće završavaju na:  - etina:  - urina: (učenici pišu po dva primjera uvećanica)  - ina:  - čina: | | | | Modul: Hrvatski jezik i komunikacija  Jedinica: Umanjenice i uvećanice  [**Objekt: Veliki i mali**](https://hr.izzi.digital/DOS/4218/13510.html#block-208835)  Modul: Hrvatski jezik i komunikacija  Jedinica: Umanjenice i uvećanice  [**Objekt: Ponovimo**](https://hr.izzi.digital/DOS/4218/13510.html#block-208813)  Modul: Hrvatski jezik i komunikacija  Jedinica: Umanjenice i uvećanice  [**Objekt: Provjerimo**](https://hr.izzi.digital/DOS/4218/13510.html#block-208836) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu. |