**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 56. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Sjećanje (domoljubna pjesma)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  - iskazuje misli i osjećaje nakon čitanja književnoga teksta  OŠ HJ B. 3. 2. Učenik čita književni tekst i uočava pojedinosti književnoga teksta.  – prepoznaje i izdvaja temu književnoga teksta  – uočava ritam, rimu i usporedbu u poeziji za djecu  – uočava pjesničke slike  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **SREĆA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: učiteljica/učitelj može s djecom povesti razgovor o sreći. Objasni što te čini sretnim djetetom. Zašto neka djeca u svijetu nisu sretna?  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje pjesmu Saše Veronek Germadnik *Sjećanje*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Što rijeka nosi sa sobom?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje i izdvaja temu književnoga teksta; uočava ritam, rimu i usporedbu u poeziji za djecu; uočava pjesničke slike.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Rijeka sa sobom nosi sjećanja.) Još jednom čitaju pjesmu. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Što je dječak nosio u kosi? Pročitaj o čemu je sanjao. Gdje je živio? Što je nosio u srcu? Što se odjednom dogodilo? Objasni zašto boje postaju bljeđe. Pročitaj što se dogodilo sa snovima. Tko je dječak danas? Pročitaj što uči svoju djecu. Što nosi rijeka i o čemu priča?  Koliko pjesma ima strofa? Koliko stihova ima svaka strofa? Koji se stihovi rimuju u svakoj strofi? Koja je tema ove pjesme? Znaš li koji je grad na rijekama Dunavu i Vuki jako razrušen tijekom Domovinskog rata? Što obilježavamo 18. studenoga?  Učiteljica/učitelj može na ploču zapisati naslov, ime pisca i nekoliko rečenica o tekstu. Učenici pišu u svoje bilježnice.  **4. VOLIM SVOJU DOMOVINU**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše jednostavne tekstove prema zadanoj ili slobodno odabranoj temi.  **Opis aktivnosti:**  Rad s udžbenikom. Učenici odgovaraju na pitanja: Što znači imati vjetar u kosi? Kada ljudima počinju blijediti boje? Što pomaže ljudima da se oporave nakon teških događaja? U nekoliko rečenica trebaju napisati o čemu bi sve učili svoju djecu, zamišljaju da ih imaju, te kakvi bi ljudi oni postali. Čitaju što je domoljubna pjesma. Pišu na koga su ponosni u svojoj domovini i kako mogu pokazati ljubav prema svojem rodnom mjestu.  Nakon svakog pojedinog zadatka nekoliko učenika čita svoje gotove uratke.  **Na ploči je:**  **Sjećanje**  **Saša Veronek Germadnik**    - domoljubna pjesma  TEMA: sjećanje na djetinjstvo i rodni grad  KOMPOZICIJA: pet strofa, svaka po četiri stiha  RIMA: kosi – rosi  cvijeće – sreće  bljeđe – rjeđe  uči – tući  nosi – kosi  PJESNIČKA SLIKA:  U gradu uz rijeku,  Uz šareno cvijeće…  18. studenoga – Dan sjećanja na žrtvu Vukovara i Škabrnje | | | | [**Zvučna čitanka - Sjećanje**](https://hr.izzi.digital/DOS/4218/20040.html#block-366813) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu. |