**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 53. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pobrkana bajka** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – prepoznaje redoslijed događaja  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ŠTO GDJE PRIPADA?**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može pripremiti kartice s likovima i događajima iz nekoliko bajki. Na ploči su napisani naslovi bajki. Učenici uzimaju karticu, čitaju što na njoj piše i zatim je smještaju u stupac prema tome kojoj bajki pripada.  **CRVENKAPICA TRNORUŽICA PEPELJUGA SNJEGULJICA**  djevojčica s košarom dvorac u trnju zla maćeha zla maćeha  lovac Luka dobra vila dobra vila otrovana jabuka  bakica vreteno staklena cipelica sedam patuljaka  vuk zamjenjuje baku svi su spavali sto godina bijeg u ponoć rad u rudniku  **2. SLUŠAM PRIČU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Ivanke Borovac *Pobrkana bajka*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Je li učiteljica bila zadovoljna s Majinom zadaćom?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Učiteljica je pohvalila Majinu zadaću.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Što je učiteljica zadala za zadaću? Pročitaj koji se razred spominje u bajci? Čije se lice ozarilo? Što je skrivala žuta kutija za cipele? Kada je nastao propuh? Opiši izgled učenika dok je Maja čitala zadaću. Što joj je učiteljica rekla nakon čitanja? Nabroji sve bajke koje je Maja pročitala.  Znaš li kojim riječima često započinju bajke? Koji se još likovi spominju u bajkama? Na kojim se mjestima događaju bajke? Kakav im je završetak? Koje su ti bajke posebno ostale u sjećanju? Zašto?  Učiteljica/učitelj može na ploču zapisati naslov, ime pisca i nekoliko rečenica o tekstu. Učenici pišu u svoje bilježnice.  **4. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; pronalazi i objašnjava podatke u grafičkim prikazima; prepoznaje redoslijed događaja.  **Opis aktivnosti:**  Učiteljica/učitelj treba djeci objasniti na koji način upisuju podatke u grafički prikaz (Vennov dijagram) razlika i sličnosti priča i bajki.  Komunikacijska situacija: Što je u bajkama drugačije nego u ostalim pričama? Što bajka i priča imaju slično ili isto? Što imamo u pričama, a nema u bajkama? Učenici pišu nekoliko podataka koji su zajednički pričama i bajkama i nekoliko koji vrijede samo za bajke, odnosno samo za priče. Nekoliko učenika čita svoje gotove uratke.  Učenici čitaju priču i pokušavaju odrediti dijelove priče (uvod, glavni dio, završetak). U nekoliko rečenica trebaju napisati do kojeg dijela priče je uvod, čime počinje glavni dio i što pripada završetku. Nekoliko učenika čita svoje gotove uratke.  **5. OKO TEKSTA TEKST**  **Ishod aktivnosti:** učenik odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici čitaju šalu u rubrici *Oko teksta tekst*. Odgovaraju na pitanja: Zašto ovaj tekst ima naslov *Moderna Crvenkapica*? Zna li vuk gdje baka stanuje? Imaju li vaše bake e-mail adrese? Imaš li ti svoju e-mail adresu? Znaš li je napamet? Smiješ li dati nekome svoju e-mail adresu? Što ne smiješ nikome dati?  **Na ploči je:**  **Pobrkana bajka**  **Ivanka Borovac**  - priča  LIKOVI: Maja, učiteljica, mama  Maji su se pomiješale bajke.  Pročitala je ove bajke: Crvenkapica, Ivica i Marica, Tri praščića, Vuk i sedam kozlića, Trnoružica, Kraljevna na zrnu graška, Trnoružica, Pepeljuga i Snjeguljica. | | | | [**Zvučna čitanka – Pobrkana bajka**](https://hr.izzi.digital/DOS/4218/20040.html#block-366469) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu. |