**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 54. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Miševi pojeli željeznu vagu (stvarni i nestvarni događaji)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **LJUTNJA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Oluja ideja: učiteljica/učitelj dijeliti učenicima papiriće na koje trebaju napisati prvo što im padne napamet kada čuju riječ: LJUTNJA. Nekoliko učenika čita riječ koju su napisali i pojašnjavaju zašto su napisali baš tu riječ.  Kako izgledaju osobe koje su u sukobu? Opiši ih. Kada nastaje osjećaj ljutnje u tebi? Što činiš da te ljutnja prođe?  **2. SLUŠAM PRIČU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču *Miševi pojeli željeznu vagu*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Događa li se radnja ove priče u sadašnjem ili prošlom vremenu?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Radnja priče događa se u prošlosti.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Koji se likovi spominju u priči? Pročitaj rečenice u kojima trgovac govori o nestaloj vagi. Koliko je vaga bila teška? Kako je trgovac ugostio povratnika? Koji je zadatak imao trgovčev sin? Što mu se dogodilo? Tko je riješio sukob trgovca i putnika? Pročitaj kako je presudio. Nabroji mjesta na kojima se zbiva radnja ove priče. Možeš li odrediti vrijeme radnje?  Učiteljica/učitelj može na ploču zapisati naslov, ime pisca i nekoliko rečenica o tekstu. Učenici pišu u svoje bilježnice.  **4. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše jednostavne tekstove prema zadanoj ili slobodno odabranoj temi.  **Opis aktivnosti:**  Učenici u paru s prijateljem pokušavaju odglumiti razgovor u sudnici.  Što se sve iz tvoje okoline može mjeriti vagom od 1 000 kilograma?  Rad s udžbenikom:  - učenici pišu pouku priče  - pišu zašto neki događaji u priči nisu stvarni (miševi pojeli vagu, dječaka odnio sokol).  Učenici trebaju napisati kratku priču u kojoj će biti što više nestvarnih likova i događaja.  Nekoliko učenika čita svoje gotove uratke.  **5. OKO TEKSTA TEKST**  **Ishod aktivnosti:** učenik odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici čitaju tekst u rubrici *Oko teksta tekst*. Tekst govori o Pančatantri. Odgovaraju na pitanja: Od kojih je riječi nastala riječ petoknjižje? Što bi moglo značiti petoknjižje? Gdje je djelo nastalo? Što je sadržaj knjiga?  **Na ploči je:**  **Miševi pojeli željeznu vagu**    - priča iz Pančatantre  TEMA: trgovac pokušava prevariti povratnika, no ovaj ga nadmudruje  LIKOVI: povratnik, trgovac, trgovčev sin, sudac  MJESTO RADNJE: trgovčeva kuća, pokraj rijeke, sud  VRIJEME RADNJE: u dalekoj prošlosti (davno)  POUKA: U laži su kratke noge. | | | | [**Zvučna čitanka – Miševi pojeli željeznu vagu**](https://hr.izzi.digital/DOS/4218/20040.html#block-366433) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu. |