**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 57. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ponovimo glagole** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - pronalazi i objašnjava podatke u grafičkim prikazima  - pojašnjava i popravlja razumijevanje pročitanoga teksta čitajući ponovo tekst  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - provjerava pravopisnu točnost i slovopisnu čitkost u pisanju  - piše jednostavne tekstove prema zadanoj ili slobodno odabranoj temi  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje glagole na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESAM LI VRIJEDAN?**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: razgovor o poslovima koje učenik obavlja u svojem domu. Koliko često pomažeš ukućanima u pospremanju kuće ili stana? Učenici trebaju napisati što sve obavljaju.  Čitaju koje poslove obavljaju u svojem domu. U napisanim rečenicama trebaju podcrtati riječi koje govore što rade (glagole).  **2. GLAGOLI, GLAGOLI**  **Ishod aktivnosti:** učenik prepoznaje glagole na oglednim primjerima; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; pronalazi i objašnjava podatke u grafičkim prikazima.  **Opis aktivnosti :**  Promatraju fotografiju u udžbeniku. Koga prikazuje ova fotografija? Što rade ovi psi? Gdje se nalaze? Što misliš kamo trče? Kako se osjećaju? Po čemu to zaključuješ?  Napiši što sve mačke mogu raditi. Kojoj vrsti riječi pripadaju riječi koje si napisao?  Danas ponavljamo glagole na različitim tipovima zadataka.  Rad s udžbenikom.  Učenici:  - podcrtavaju glagole u rečenicama i prepisuju ih na prazne crte  - s pomoću napisanih glagola stvaraju nove rečenice  - koristeći se glagolima pišu što rade na pojedinim satima u školi  - procjenjuju i u tablici boje polja prema tome koliko na pojedinim satima govore, slušaju, pišu ili čitaju  Nakon svakog riješenog zadatka čitaju svoje uratke i na taj način provjeravaju točnost.  **3. A SADA NEŠTO MALO TEŽE**  **Ishod aktivnosti:** učenik pronalazi važne podatke u tekstu; piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju.  **Opis aktivnosti:**  Učenici samostalno čitaju tvrdnje napisane u tablici i stavljaju kvačicu u pojedini stupac ovisno o tome slažu li se s tvrdnjom djelomično ili potpuno ili se uopće ne slažu.  Učiteljica/učitelj može istu tablicu nacrtati na ploči i u stupce upisivati brojkama koliko je učenika označilo pojedini odgovor.  Npr.   |  |  |  |  | | --- | --- | --- | --- | |  | ne slažem se | djelomično se slažem | slažem se u potpunosti | | Na nastavi aktivno sudjelujem govoreći. | 3 | 6 | 15 |   Razgovaraju o rezultatima koje su dobili. Dogovaraju načine na koje mogu poboljšati ono čime nisu zadovoljni.  Čitanjem zadatka koji je bio zadan i gotovih uradaka Sandre i Marina, učenici trebaju otkriti tko je poštivao upute i točno napisao što je trebalo.  Odabiru polovinu ponuđenih glagola i pišu nekoliko rečenica u kojima će ih upotrijebiti.  Čitaju gotove uratke, a ostali provjeravaju točnost. | | | | Mogu se provesti aktivnosti s preostalim objektima iz nastavnih jedinica:  [**Glagoli − radnja, stanje, zbivanje**](https://hr.izzi.digital/DOS/4218/13507.html)  [**Glagoli**](https://hr.izzi.digital/DOS/4218/13515.html) | **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **GOO** A. 2. 1. Ponaša se u skladu s ljudskim pravima u svakodnevnom životu. |