**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 58. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Monolog i dijalog (Kruška i jabuka / Halo, Zemljani)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **IZREKA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Što znači izreka *Strpljen – spašen*? Učenici iznose svoja razmišljanja o značenju izreke.  **2. SLUŠAM IGROKAZ**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje igrokaz Josipa Balaška *Kruška i jabuka*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Tko razgovara u igrokazu?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; pronalazi važne podatke u tekstu.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (U igrokazu razgovaraju kruška i jabuka.)  Otvaraju udžbenik i još jednom čitaju igrokaz.  Učiteljica/učitelj pitanjima uvodi učenike u kratku sadržajnu analizu: Kojoj vrsti pripada ovaj tekst? O čemu razgovaraju kruška i jabuka? Što je zajedničko kruški i jabuci? Istakni osobine kruške i jabuke.  Koliko likova sudjeluje u razgovoru? Što oni rade? Razgovor dvaju likova (dviju osoba) nazivamo DIJALOG. S kim najradije vodiš dijalog?  **4.** **ILUSTRACIJA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici promatraju ilustraciju u udžbeniku. Što je prikazano na ilustraciji? Koristeći se samo imenicama, učenici trebaju izreći što vide na ilustraciji. Nabrajaju osjećaje koje mogu prepoznati.  **5. SLUŠAM PRIČU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje priču Nade Mihovič Kumrić *Halo, Zemljani!*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Tko su likovi u tekstu?  **6. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; pronalazi važne podatke u tekstu.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (U tekstu nema likova, samo Zemlja govori.)  Otvaraju udžbenik i još jednom čitaju igrokaz.  Učiteljica/učitelj pitanjima uvodi učenike u kratku sadržajnu analizu: Tko nam se obraća u ovom tekstu? Na koji način nam govori? Kako se osjeća Zemlja? Zašto se ljuti? Tko ju je naljutio? Nabroji postupke ljudi koji se Zemlji ne sviđaju. Što Zemlja traži od ljudi? Tko govori u priči? Razgovara li Zemlja s nekim?  Govor jednog lika u tekstu je MONOLOG. Razgovaraš li ikada sam sa sobom? Objasni svoj odgovor. S kim najviše voliš razgovarati? O čemu razgovarate?  **7. RAD S UDŽBENIKOM**  **Ishod aktivnosti:** učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici rješavaju zadatke u udžbeniku:  - odabiru jedan lik iz igrokaza i pišu priču kao da je priča samo taj lik  - smišljaju nastavak igrokaza (rade u paru)  - pišu monolog o životu u svojoj obitelji.  Nakon svakog zadatka nekoliko učenika čita gotove uratke.  **NA PLOČI JE:**  **Razgovor**  **DIJALOG –** razgovor dviju osoba (likova)  **MONOLOG –** govor jedne osobe (lika) | | | | [**Zvučna čitanka – Hallo Zemljani!**](https://hr.izzi.digital/DOS/4218/20040.html#block-366412) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu. |