**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 59. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Zbrka i muka zbog imena Luka** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – prepoznaje redoslijed događaja  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo  – istražuje, eksperimentira i slobodno radi na temi koja mu je bliska | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **IMENA LUDA, NALAZE SE SVUDA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj potiče razgovor o imenima: Kako se zoveš? Sviđa li ti se tvoje ime? Objasni svoj odgovor. Znaš li zašto su ti nadjenuli baš to ime? Imaš li neko omiljeno ime za koje bi htio da je tvoje?  **2. SLUŠAM PRIČU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Ivanke Borovac *Zbrka i muka zbog imena Luka*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Što je Luka naslijedio od Patricije?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; prepoznaje redoslijed događaja.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja ( Luka je od Patricije naslijedio ljubav prema žabama i kaktusima.)  Otvaraju udžbenik i još jednom čitaju. Izdvajaju nepoznate riječi i pokušavaju ih objasniti (ukoliko nitko ne zna objasniti značenje riječi to će učiniti učiteljica/učitelj).  Učiteljica/učitelj pitanjima uvodi učenike u sadržajnu analizu: Zašto Luka nije bio zadovoljan svojim imenom? S kime je raspravljao o svojem imenu? O čemu je pričala baka? Kako se djed htio zvati? Zašto? Kako mu je djed objasnio značenje imena Luka? Je li Luka promijenio mišljenje o svojem imenu? Objasni.  Što je tema ove pripovijetke? Tko su likovi u pripovijetki? Koje osobine ima Luka? Koje osobine ima djed? Zašto je djed rekao dječaku da je poseban?  Razmisli i izreci podnaslove - redoslijed radnje (četiri).  Učiteljica/učitelj može na ploču zapisati naslov, ime pisca i nekoliko podataka o tekstu. Učenici pišu u svoje bilježnice.  **4. RAD S UDŽBENIKOM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; pronalazi važne podatke u tekstu; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici samostalno rješavaju zadatke u udžbeniku:  Ispisuju vrline koje je Luka naslijedio i osobu od koje je naslijedio određenu vrlinu. Razgovaraju o imenima: Želiš li promijeniti svoje ime? Objasni. Ispisuju vrline koje su naslijedili i osobu od koje su naslijedili.  Nakon svakoga zadatka nekoliko učenika čita svoje gotove uratke.  **5. ISTRAŽUJEMO IMENA**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; istražuje, eksperimentira i slobodno radi na temi koja mu je bliska.  **Opis aktivnosti :**  Učenici su podijeljeni u nekoliko grupa. Svaka grupa treba imati tablet ili laptop.  Zadatak je istražiti:  - značenje imena učenika u grupi  - napisati najčešća ženska i muška imena u RH  - pronaći neobična i rijetka imena.  **NA PLOČI JE:**  **Zbrka i muka zbog imena Luka**  **Ivanka Borovac**  - pripovijetka  TEMA: dječak Luka s obitelji razgovara o imenima  GLAVNI LIK: dječak Luka  OSOBINE GLAVNOG LIKA: nezadovoljan, znatiželjan, uzbuđen, nepokolebiv, sretan i ponosan  SPOREDNI LIKOVI: mama, baka i djed  REDOSLIJED RADNJE:  1. Luki se ne sviđa njegovo ime  2. Bakina priča o Luki  3. Djed je pametan kao enciklopedija  4. Luka i nije tako loše ime | | | | [**Zvučna čitanka – Zbrka i muka zbog imena Luka**](https://hr.izzi.digital/DOS/4218/20040.html#block-366834) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima;  A. 2. 3. Učenik se odgovorno i sigurno koristi programima i uređajima. |