**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 6. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pričam ti, slušaj me – Bakina šutnja (sporazumijevanje)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – izražava mišljenje o poslušanome tekstu  - razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  - uočava grafičku strukturu teksta: naslov, tijelo teksta, ilustracije i/ili fotografije, rubrike  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  - povezuje likove s mjestom i vremenom radnje  – opisuje likove prema izgledu, ponašanju i govoru  – uočava emocionalnost i slikovitost teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost  i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. I JA SAM DIO ZAJEDNICE**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: Učiteljica/ učitelj razgovara s učenicima o svakodnevnim događajima. Pokazuju pokretima tijela i izrazima lica kako osjete glad, žeđ, sreću i strah.  Najava čitanja teksta *Bakina šutnja*.  **2. SLUŠAM I RAZGOVARAM**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču *Bakina šutnja*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: O čemu govori ovaj tekst? Što doznajemo iz naslova?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta; prepoznaje temu književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta.  Otvaraju udžbenik i još jednom čitaju. Učiteljica/učitelj uvodi učenike u sadržajnu analizu.  Što se dogodilo između bake i djeda? Tko je zaboravio svađu? Objasni bakinu odluku idući dan. Opiši što je sve pokušao djed. Što je djed našao?  **4. SPORAZUMIJEVAMO SE**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učiteljica/ učitelj potiče komunikacijsku situaciju pitanjima: Tko sve govori književne riječi? Prisjetite se nekih zanimanja u kojima je važan govor.  Kako biste nazvali osobu koja govori, a kako osobu kojoj se govori?  Učiteljica/učitelj čitaju tvrdnje. Ako je tvrdnja točna učenici trebaju podići jednu ruku, a ako je netočna podižu dvije ruke.  Kada govoriš, ne ljuti se ako netko ima drukčije mišljenje. T  Kada pričamo, upadamo jedni drugima u riječ. N  Kada slušaš, trebaš dopusti drugom da dovrši rečenicu. T  Kada pričaš, svađaš se. N  Kada pričaš, to ne znači da se svađaš. T  Kada pričaš, uljudan/uljudna si s umjerenom visinom glasa. T  Kada govoriš, sve je tvoje točno, drugi ne znaju što pričaju. N  Kada raspravljaš, trebaš poslušati i mišljenja drugih. T  Kada pričaš, ne ljutiš se ako netko ima drukčije mišljenje o istoj temi. T  Zaključuju:  Tko govori književne riječi u postavljenim pitanjima i danim odgovorima, mora biti jasan i tada je GOVORNIK.  Razgovor je uspješan, ako smo pažljivi i strpljivi slušatelji, SUGOVORNICI, koji razumiju jezik govornika. Tijekom razgovora govornik i sugovornik često mijenjaju uloge.  **5. JEZIK, GLAS POKRET TIJELA I IZRAZ LICA**  **Ishod aktivnosti**: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti :**  Učenici u skupinama stvaraju zajednički razgovor koji mora sadržavati najmanje deset rečenica. Upute za rad: razgovor ćete stvarati s pomoću kartica s fotografijama koje ćete izvući. Pazite na osnovne sastavnice razgovora.  Izvedba: Podjela kartica s fotografijama kao poticaj za stvaranje i vođenje razgovora. Na fotografijama su policajac i učenik, kod frizera, u trgovini i u knjižnici, na blagajni kolodvora.  **NA PLOČI JE:**  ZNAKOM POKRETOM TIJELA I IZRAZOM LICA  SPORAZUMIJEVANJE  PISANA PORUKA USMENA PORUKA – GOVOR  Najčešće se sporazumijevamo jezikom - GOVOROM ili PISMOM.  GOVORNIK poruka SUGOVORNIK | | | |  | **PID OŠ** A. 3. 2. Učenik prikazuje vremenski slijed događaja i procjenjuje njihovu važnost; B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju; C. 3. 2. Učenik raspravlja o utjecaju pravila, prava i dužnosti na pojedinca i zajednicu.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3. Razvija osobne potencijale.  **POD** B. 2. 2. Planira i upravlja aktivnostima.  **ODR** A. 2. 2. Uočava da u prirodi postoji međudjelovanje i međuovisnost. |