**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 60. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ponavljanje za ispit (imenice, glagoli)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - piše veliko početno slovo: imena ulica, trgova, naseljenih mjesta, voda i gora, ustanova u užem okruženju; imena knjiga i novina  - provjerava pravopisnu točnost i slovopisnu čitkost u pisanju  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - uočava glagolsku radnju, stanje ili zbivanje na oglednim primjerima  - prepoznaje glagole na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IMENICE I GLAGOLI**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; uočava glagolsku radnju, stanje ili zbivanje na oglednim primjerima.  Opis aktivnosti:  Učiteljica/učitelj može pripremiti kartice s riječima. Učenik odabire jednu karticu, čita riječ i smješta karticu na pravo mjesto u tablicu koje je nacrtana na ploči.  Prijedlog riječi: GRAD, SKAKATI, ZADAR, LEŽATI, RASTI, MARICA, PISATI, CVJETATI, DJEVOJČICA, SJEDITI, SAVA, TRČATI, PARK, SPAVATI, KIŠITI, ZORITI, STAJATI, PRATI, VELEBIT, TRG, PJEVATI, ODMARATI, PLANINA, KRKA, SNJEŽITI.  Tablica:   |  |  |  |  |  | | --- | --- | --- | --- | --- | | IMENICE | | GLAGOLI | | | | OPĆE | VLASTITE | RADNJA | STANJE | ZBIVANJE | |  |  |  |  |  |   **2. PONAVLJAMO, BOLJE ZNAMO**  Ishod aktivnosti: učenik uočava glagolsku radnju, stanje ili zbivanje na oglednim primjerima; prepoznaje glagole na oglednim primjerima; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše veliko početno slovo: imena ulica, trgova, naseljenih mjesta, voda i gora, ustanova u užem okruženju; imena knjiga i novina.  **Opis aktivnosti:**  Učiteljica/učitelj može zadatke napisati na ploču, projicirati preko projektora ili ih napisati u obliku listića. Učenici rješavaju zadatke samostalno. Nakon svakog riješenog zadatka provjeravaju točnost uratka.  Prijedlog zadataka:  1. Pažljivo pročitaj rečenice. Ispiši riječi koje treba napisati velikim početnim slovom.  MARKO ŠAFRANIĆ ŽIVI U ZAGREBU NA MARULIĆEVU TRGU. IDE U TREĆI RAZRED OSNOVNE ŠKOLE MATE LOVRAKA.  OBITELJ ŠAFRANIĆ OVOGA JE VIKENDA ODLUČILA POĆI NA IZLET. UMJESTO ODLASKA NA MEDVEDNICU, KRENULI SU PREMA  KARLOVCU. KARLOVAC JE GRAD NA ČETIRI RIJEKE: KUPI, KORANI, DOBRI I MREŽNICI. CILJ IM JE BIO POSJETITI PLITVIČKA  JEZERA.  2. Dopuni rečenicu:  Imenice koje pišemo velikim početnim slovom nazivamo \_\_\_\_\_\_\_\_\_\_\_\_\_\_\_\_\_\_ imenice, a one koje pišemo malim početnim  slovom nazivamo \_\_\_\_\_\_\_\_\_\_\_\_\_\_\_\_\_\_\_\_ imenice.  3. Pažljivo pročitaj zadane rečenice pa imenice podcrtaj crvenom, a glagole plavom bojom.  U zimskoj noći padaju pahuljice.  Snijeg je prekrio cestu.  U djedovoj kući kuca sat.  Marija u svojoj torbi nosi pernicu i knjige.  Lovrina baka peče ukusne kolače.  Marta rado pjeva i pleše.  4. Uz svaku imenicu napiši po dva glagola koja se na nju odnose.  ptice: \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  knjiga: \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  djeca: \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  5. Zadanim imenicama dodaj glagol koji izriče radnju.  učenik - \_\_\_\_\_\_\_\_\_\_\_\_\_\_\_\_\_\_\_ kiša - \_\_\_\_\_\_\_\_\_\_\_\_\_\_\_\_\_\_\_\_  lutalica - \_\_\_\_\_\_\_\_\_\_\_\_\_\_\_\_\_\_\_\_ pjevač - \_\_\_\_\_\_\_\_\_\_\_\_\_\_\_\_\_\_  6. Zadanim imenicama dodaj glagol koji izriče stanje.  djed - \_\_\_\_\_\_\_\_\_\_\_\_\_\_\_ medvjed - \_\_\_\_\_\_\_\_\_\_\_\_\_\_\_\_\_\_\_\_  priroda - \_\_\_\_\_\_\_\_\_\_\_\_\_\_\_\_ dječak - \_\_\_\_\_\_\_\_\_\_\_\_\_\_\_\_\_\_\_\_\_  3. TKO ĆE BITI MAŠTOVITIJI  Ishod aktivnosti: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  Opis aktivnosti:  Učenici su podijeljeni u pet grupa. Svaka grupa ima papir i flomaster u jednoj boji (svaka grupa jednu boju). Zadatak grupe je na papir napisati pet imenica (opće i vlastite) i pet glagola (radnja, stanje, zbivanje). Uzimaju svoj flomaster, papir ostaje na mjestu, i pomiču se za jedno mjesto. Na novom mjestu trebaju odabrati jednu imenicu i jedan glagol te napisati jednu rečenicu (svojom bojom) u kojoj će biti odabrana imenica i glagol. Odabrane riječi trebaju precrtati. Nakon obavljenog zadatka pomiču se ponovo za jedno mjesto i pišu rečenice dok se ne vrate na svoju prvu poziciju. Čitaju rečenice koje su napisane na njihovom papiru i provjeravaju jesu li točno napisane. | | | |  | **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |