**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 62. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | | | |
| NASTAVNI SADRŽAJ: | **Ples pahuljica** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše jednostavne tekstove prema zadanoj ili slobodno odabranoj temi  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – prepoznaje i izdvaja temu književnog teksta  – uočava ritam, rimu i usporedbu u poeziji za djecu  – uočava pjesničke slike  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **OPIS SLIKA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici promatraju fotografije u udžbeniku. Odabiru jednu i zamišljaju da je opisuju nekome tko ju ne vidi.  Pokušavaju što vjernije dočarati što prikazuje i koje osjećaje budi u njima. Nekoliko učenika opisuje odabranu fotografiju.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje pjesmu Tina Kolumbića *Ples pahuljica*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Tko je raspleo kolo?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; prepoznaje i izdvaja temu književnog teksta; uočava ritam, rimu i usporedbu u poeziji za djecu; uočava pjesničke slike.  **Opis aktivnosti:**  Učenici iznose svoje osjećaje nakon slušanja pročitane pjesme. Odgovaraju na pitanje postavljeno prije čitanja. (Sunce je svojim prstima raspleo kolo.)  Otvaraju udžbenik i još jednom čitaju.  Učiteljica/učitelj pitanjima uvodi učenike u sadržajnu analizu: Kako su nastali oblaci u pjesmi? Što im se ujutro dogodilo? Kakve su njihove suze? Pročitaj što im se tijekom leta dogodilo. S čime ih je tada pjesnik usporedio? Tko im je svirao u drveću? Tko se upleo u igru? Pročitaj zadnja dva stiha i objasni što znače.  Koja je tema ove pjesme? Koliko pjesma ima strofa? Koliko svaka strofa ima stihova? Pročitaj parove riječi koje se rimuju.  Učiteljica/učitelj može na ploču zapisati naslov, ime pisca i nekoliko podataka o tekstu. Učenici pišu u svoje bilježnice.  **4. RAD S UDŽBENIKOM**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; pojašnjava i popravlja razumijevanje pročitanoga teksta čitajući ponovo tekst; pronalazi važne podatke u tekstu; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše jednostavne tekstove prema zadanoj ili slobodno odabranoj temi.  **Opis aktivnosti :**  Učenici rješavaju zadatke u udžbeniku:  - zaokružuju točne odgovore vezane uz usporedbe u pjesmi  - čitaju što su pjesničke slike i čime ih pjesnik „slika“  - upotrebljavaju maštu i dovršavaju rečenice usporedbe  - zamišljaju da su jedno od stabala s fotografije i opisuju gdje se nalaze, kako se osjećaju, što ih okružuje, koje im je godišnje doba najdraže.  Nakon svakog zadatka nekoliko učenika čita svoje gotove uratke.  **5. OKO TEKSTA TEKST**  Ishod aktivnosti: učenik odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici čitaju tekst u rubrici *Oko teksta tekst*. Odgovaraju na pitanja: Što je sve ilustracija? Što je cilj ilustracije? Prije kojeg izuma je imala veliko značenje? Objasni zašto. U kojim knjigama ima puno ilustracija? Zašto?  **NA PLOČI JE:**  **Ples pahuljica**  **Tin Kolumbić**  - pjesma  TEMA: let pahuljica  KOMPOZICIJA: četiri strofe, svaka po četiri stiha  RIMA: ima (rimuju se drugi i četvrti stih u svakoj strofi)  USPOREDBA: Sitne su suze  meke kao svila  PJESNIČKA SLIKA: Oblaci su mali  noćas procvjetali  i zbog ljute zime  jutros zaplakali. | | | | **[Zvučna čitanka – Ples pahuljica](https://hr.izzi.digital/DOS/4218/20040.html" \l "block-366471)**  Modul: Književnost i stvaralaštvo  Jedinica: Pjesničke slike  [**Objekt: Kada maštam, pjesmu pjevam, sliku slikam...**](https://hr.izzi.digital/DOS/4218/20310.html#block-418750)  Modul: Književnost i stvaralaštvo  Jedinica: Pjesničke slike  [**Objekt: Maštajmo zajedno**](https://hr.izzi.digital/DOS/4218/20310.html#block-418767)  Modul: Književnost i stvaralaštvo  Jedinica: Pjesničke slike  [**Objekt: Slika za kraj**](https://hr.izzi.digital/DOS/4218/20310.html#block-418778) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3. Razvija osobne potencijale;  B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** A. 2. 2. Uočava da u prirodi postoji međudjelovanje i međuovisnost. |