**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 65. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Cijeli je svijet kazalište** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - odgovara na pitanja o pročitanome tekstu  - postavlja pitanja o pročitanome tekstu  - pronalazi važne podatke u tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - provjerava pravopisnu točnost i slovopisnu čitkost u pisanju  OŠ HJ C. 3. 3. Učenik razlikuje kulturne događaje koje posjećuje i iskazuje svoje mišljenje o njima.  - posjećuje kulturne događaje i sudjeluje u njima  - izdvaja što mu se sviđa ili ne sviđa u vezi s kulturnim događajem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGROM DO ZNANJA**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici pomoću igre *vješala* trebaju otkriti pojam: KAZALIŠTE.  Po čemu se kazalište razlikuje od kino-dvorane? Objasni kako se treba ponašati u kino-dvorani, a kako u kazalištu?  **2. KAZALIŠTE**  Ishod aktivnosti: učenik u govornim situacijama samostalno prilagođava ton, intonaciju i stil; služi se novim riječima u skladu s komunikacijskom situacijom i temom; pažljivo i uljudno sluša sugovornika ne prekidajući ga u govorenju; posjećuje kulturne događaje i sudjeluje u njima; izdvaja što mu se sviđa ili ne sviđa u vezi s kulturnim događajem.  **Opis aktivnosti:**  Učenici promatraju fotografiju i opisuju što ona prikazuje.  Gdje se nalaze glumci sa slike? Opiši scenografiju. Kako se zove dio kazališta gdje sjedi publika? Tko uvježbava glumce i donosi važne odluke vezane uz predstavu? Objasni tko su kostimografi. Koji rekvizit drži glumac na fotografiji? Čime bi se mogli baviti scenografi? Što se nalazi na sceni tijekom predstave? Čemu služe predmeti na pozornici?  Ima li u tvojem gradu kazališna dvorana? Koji su kazališnu predstavu gledao? Tko su bili glavni glumci? Što ti se u predstavi najviše svidjelo? Što ti se nije svidjelo? Čime si na kraju predstave nagradio glumce i zahvalio im na njihovom trudu?  3. ISTRAŽUJEM  Ishod aktivnosti: učenik odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu; piše jednostavne tekstove prema zadanoj ili slobodno odabranoj temi.  Opis aktivnosti:  Učenici su podijeljeni u grupe. Svaka grupa treba, s pomoću IKT opreme (laptop, tablet ili mobitel), istražiti kada se, gdje i pod kojim imenom održala prva kazališna predstava na hrvatskome jeziku i o tome napisati kratko izvješće.  4. KRIŽALJKA  Ishod aktivnosti: učenik provjerava pravopisnu točnost i slovopisnu čitkost u pisanju.  Opis aktivnosti:  Učenici samostalno popunjavaju križaljku u udžbeniku. Nekoliko učenika čita opis i pojam koji su upisali u križaljku. Ostali provjeravaju točnost svojeg uratka.  **5. OKO TEKSTA TEKST**  Ishod aktivnosti: učenik odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici čitaju tekst u rubrici *Oko teksta tekst*. Odgovaraju na pitanja: Prije koliko godina su izgrađena prva kazališta? Gdje je to bilo? Zašto su se nalazila uz kosinu brda? O kome su prikazivane predstave? Koji su rekviziti bili u tim kazalištima? Gdje se danas nalaze kazališta? | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima. |