**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 7. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Obiteljska posla – Traži se jesen** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  - izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pronalazi i objašnjava podatke u grafičkim prikazima  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ŠTO ČINI GODINU?**  **Ishod aktivnosti:** učenik u komunikacijskim situacijama otvara i potiče dijalog; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj razgovara s učenicima o mjesecima: Od koliko se mjeseci sastoji jedna godina? Nabroji nazive mjeseci u godini. Reci ih na stranom jeziku koji učiš ili na govoru svojega zavičaja. Koji mjeseci pripadaju ljetu? Koji mjeseci pripadaju jeseni?  Najava čitanja teksta *Traži se jesen*.  **2. SLUŠAM I RAZGOVARAM**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču *Traži se jesen*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Kamo je nestala jesen?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Jesen nije nigdje nestala, samo je naglo zahladilo i vrijeme je bilo zimsko.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi to će učiniti učiteljica/učitelj.  Učiteljica/učitelj pitanjima uvodi učenike u sadržajnu analizu: U čemu uživa lastan? Za što su se počele pripremati ostale lastavice? Pročitaj kako se držao lastan i objasni što to znači. Kako je lastanov tata znao da dolazi jesen? Što je lastan lakomisleno tvrdio? Objasni zašto. Što se dogodilo jednoga dana potkraj listopada? Pročitaj rečenicu koju je vrisnula mama lastavica. Kako je protekao let i sam put? Tko je glavni lik ove priče? Opiši ga. Nabroji sporedne likove koji se spominju u priči.  **4. BIO SAM LAKOMISLEN**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učiteljica/ učitelj potiče komunikacijsku situaciju pitanjima: Od kojih je dviju riječi nastala riječ lakomislen? Ispričaj situaciju u kojoj si bio lakomislen. Je li tvoja lakomislenost utjecala na ljude ili događaje oko tebe? Ispričaj događaj u kojem se sugovornici nisu razumjeli. Objasni zašto se to može dogoditi.  **5. GLASNOĆA RIJEČI**  **Ishod aktivnosti**: učenik služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pronalazi i objašnjava podatke u grafičkim prikazima.  **Opis aktivnosti :**  Rad s udžbenikom: promatraju sliku u udžbeniku. Možeš li zaključiti prikazuje li slika glasnoću ili dužinu riječi?  Objasni zašto se tri istaknute riječi (govoriti, vrisnuti, kliknuti) nalaze upravo na mjestima na kojima se nalaze.  Čitaju riječi ispod druge slike i povezuju ih s mjestom na slici kojemu pripadaju.  Učenici trebaju obojiti kvadratić bojom koja prevladava u njihovim komunikacijama s drugima. Razmisli možeš li neke od tih boja pretvoriti u druge. Objasni kako.  Pišu primjere rečenica koje čuju u svojem domu, a mogle bi biti zelene boje. Nekoliko učenika čita rečenice koje su napisali. | | | | [**Zvučna čitanka – Traži se jesen**](https://hr.izzi.digital/DOS/4218/20040.html#block-366820) | **PID OŠ** A. 3. 2. Učenik prikazuje vremenski slijed događaja i procjenjuje njihovu važnost; B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju; C. 3. 2. Učenik raspravlja o utjecaju pravila, prava i dužnosti na pojedinca i zajednicu.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3. Razvija osobne potencijale.  **POD** B. 2. 2. Planira i upravlja aktivnostima.  **ODR** A. 2. 2. Uočava da u prirodi postoji međudjelovanje i međuovisnost. |